"Rusija se ne meša i podržava politiku Srbije"\nZamenik ministra inostranih poslova Rusije Mihail Bogdanov tokom susreta sa premijerom Srbije Aleksandrom Vučićem (gov.rs)\nZamenik ruskog ministra spoljnih poslova Mihail Bogdanov posetio je danas Beograd i u razgovorima sa premijerom i predsednikom Srbije on obećao dalju podršku Rusije zaštiti srpskih nacionalnih interesa.\nZamenik ruskog ministra spoljnih poslova Mihail Bogdanov razgovarao je u petak u Beogradu sa premijerom Srbije Aleksandom Vučićem i tom prilikom on je istakao da se Rusija ne meša u unutrašnje stvari drugih država, ali da svaka nestabilnost na zapadnom Balkanu loše utiče i na međunarodne prilike. Stoga Rusija deli zabrinutost i podržava politiku Srbije, dodao je Bogdanov.\nUz zahvalnost na podršci Moskve, Vučić je upoznao ruskog zvaničnika sa bezbednosnim prilikama i izazovima na zapadnom Balkanu, poput najava formiranja Vojske takozvanog Kosova, suprotno odredbama Briselskog sporazuma.\nA u razgovoru sa predsednikom Srbije Tomislavom Nikolićem Bogdanov je rekao da će Moskva i u narednom periodu pomagati svojim prijateljima, tako da Srbija može apsolutno da računa na njenu podršku prilikom zaštite vitalnih nacionalnih interesa, poručio je Bogdanov.


Uslov koji Kim nije prihvatio: Zašto je Tramp iznenada napustio samit u Vijetnamu - Sputnjik Srbija\nUslov koji Kim nije prihvatio: Zašto je Tramp iznenada napustio samit u Vijetnamu\n07:21 03.03.2019 (osveženo 12:01 03.03.2019) Preuzmite kraći link\nList smatra da se radi o objektu koji se navodno nalazi u gradu Čolimi, nekoliko kilometara od Pjongjanga. Tokom pregovora, SAD su saopštile da znaju za tu fabriku i zatražile da se ona likvidira. Međutim, nakon što je Kim Džong Un to odbio, pregovori su obustavljeni. Uskoro je Donald Tramp otišao za SAD, dok je severnokorejki lider nastavio posetu Vijetnamu.\n„Sandej tajms“ tvrdi da američka obaveštajna služba odavno zna da u Severnoj Koreji postoji još jedno postrojenje za obogaćivanje uranijuma. Do tog zaključka je došao Centar za neširenje nuklearnog oružja Instituta za međunarodno istraživanje Midlberi u Montereju (Kalifornija) na osnovu analiza satelitskih snimaka.


Advokatska komora Beograda: NBS priznaje Tintora | PROPISI.NET | Svi propisi Republike Srbije online\nNaslovna Pravo Advokatska komora Beograda: NBS priznaje Tintora\nAdvokatska komora Beograda: NBS priznaje Tintora\nNarodna banka Srbije priznala je pravo raspolaganja novčanim sredstvima Advokatske komore Beograd (AKB) rukovodstvu komore na čelu sa predsednikom Jugoslavom Tintorom koji je izabran na izborima AKB 13. maja, nasuprot rukovodstvu na čelu sa Vladimirom Gajićem, saopšteno je danas iz AKB.\nPosle višemesečne blokade računa AKB zbog nesporazuma u beogradskoj komori, račun je juče deblokiran i odobreno je predsedniku AKB Jugoslavu Tintoru da raspolaže novčanim sredstvima.\nOdluka je doneta na osnovu dopisa Narodne banke Srbije povodom zahteva za nadzor i zaštitu prava i interesa AK Beograda, precizira se u saopštenju.\nTakođe se dodaje da je Pošta Srbije u proteklom periodu dostavlala poštu isključivo predsedniku Jugoslavu Tintoru kome je sada omogućeno i raspolaganje novčanim sredstvima na računu, te da se sada očekuje da će svi zaposleni ubuduće izvršavati naloge legalnog rukovodstva izabranog na skupštini 13.maja čime bi se u potpunosti normalizovalo funkcionisanje AKB i definitivno okončala postizborna kriza koja traje već puna tri meseca.\nU saopštenju se ističe da su AKB i Advokatska komora Srbije u cilju normalizacije odnosa, zaštite profesije i jedinstva advokature zaključile sporazum o uređenju međusobnih odnosa na osnovu kojeg su isplaćena sva dugovanja i obustavljeni svi sudski postupci između dve komore.\n„Na ovaj način stavljena je tačka na višegodišnji konflikt u odnosima dve komore, koje će ubuduće funkcionisati usaglašeno u zaštiti interesa advokature kao samostalne i nezavisne službe pružanja pravne pomoći i očuvanju njenog ustavnog položaja“, napominje se u saopštenju.\nPoslednjih nekoliko meseci obeležili su sukobi unutar AKB kada je u putanju izborni proces i upravljačka prava, pa su bila održane dve skupštine na kojima je birano rukovodstvo.\nNa prvoj skupštini AKB 13. maja izabrano je rukovodstvo na čelu sa Tintorom, kome je legitimitet i legalnost potvrdila AKS, dok je 10. Juna na skupšini bilo izabrano rukovodstvo na čelu sa Gajićem.\nSkupština AKS koju čine delegati iz svih regionalnih komora zakazana je za 16. septembar, i na njoj će se birati novi predsednik AKS.\nGajić: Pljačka računa AKB\nNakon što je Advokatska komora Beograda saopštila da je NBS priznala pravo raspolaganja novcem komore rukovodstvu na čelu s pedsednikom Jugoslavom Tintorom, oglasio se advokat Vladimir Gajić, koji je za predsenika AKB izabran 10. juna, tvrdeći da je Tintor juče neovlašćeno prebacio s računa beogradskih advokata 360.000 evra na račun Advokatske komore Srbije.\nReč je, kaže Gajić, o pljački računa beogradskih advokata od neovlašćenog lica, protiv čega će se, dodaje, AKB boriti svim pravnim sredstvima.\nGajić u dopisu dostavljenom Tanjugu tvdi da je Banka Poštanske štedionice 11. avgusta nezakonito izvršila naloge za plaćanje koje je dobila od advokata Jugoslava Tintora, a koji se, kako kaže, lažno predstavlja kao predsednik AKB.\nPo njegovom je nalogu, dodaje Gajić, s računa komore Beograda na račun komore Srbije tako danas prebačeno 43 miliona dinara (oko 360.000 evra).\nOn podseća na stav Banke na osnovu kojeg je i blokaran račun AKB, a u kojem Banka navodi da neće bez odluke nadležnog suda izvršavati naloge o raspolaganju novcem, tvrdi da takve odluke nema i da je nejasno kako je Banka dozvolila realizaciju naloga i prenos novca.\nGajić navodi i da je pri tome novac prebačen na račun AKS koja, kako kaže, danas nema nijedan zakonski organ upravljanja, a „predsednik“ im je Dragolju Đorđević kome je pravosnažnom presudom Višeg suda u Beogradu, podseća Gajić, zabranjena bilo kakva aktivnost iz nadležnosti predsednika Komore.


Mustafa: Ministar Jevtić mora da ode\nPremijer Kosova Ista Mustafa (arhivski snimak)\nMinistar za povratak i zajednice Dalibor Jevtić moraće da se sam povuče sa ove funkcije ili će biti smenjen, zato što je protiv njega podignuta optužnica rekao je danas premijer Kosova Isa Mustafa. On je kazao da je Vlada Kosova spremna da se započne sa izradom statuta Zajednice srpskih opština koji će biti u skladu sa Ustavom Kosova. Premijer Mustafa prisustvovao je danas ceremoniji povodom učlanjenja Kosova u Svetsku organizaciju carina.\nPremijer Kosova Isa Mustafa rekao je odgovarajući na pitanja novinara da ministar za zajednice i povratak Dalibor Jevtić neće moći da bude član Vlade Kosova, jer je Specijalno tužilaštvo Kosova protiv njega podnelo optužnicu zbog sumnje da je zloupotrebio službeni položaj. Kako su nedavno preneli prištinski mediji optužnica tereti Jevtića i dvojicu njegovih saradnika da su prekoračili svoja ovlašćenja kada su vozilo resornog ministarstva dali na korišćenje jednoj lokalnoj TV stanici.\n“Sada je jedna praksa koju smo mi uspostavili u Vladi, da svaki ministar protiv kojeg se podigne optužnica treba da ode, treba da se povuče ili sam ili ga moramo mi smeniti. Pošto se sada Srpska lista vratila u Skupštinu, ja ću razgovarati o ovome i sa Srpskom listom, ne da nađemo ili napravimo neki kompromis, nego da realizujemo stav isto tako kao što smo uradili sa ministrom Aganijem, koji se sam povukao, sa zamenikom ministra Gašijem, koji se isto tako sam povukao, tako da i gospodin Jevtić treba ili sam da se povuče ili da ga smenimo“, rekao je Mustafa.\nMinistar Jevtić danas nije bio dostupan za komentar povodom ove izjave premijera Mustafe.\nGovoreći o narednim koracima Vlade kada je u pitanju Zajednica srpskih opština premijer Kosova je kazao da će uskoro biti organizovan susret sa predstavnicima Srpske liste, EU, OEBS-a i Američke ambasade sa kojima će razgovarati o ovom pitanju.\n“Mi smo spremni da se započne sa izradom statuta Asocijacije, ali u celosti poštujuću odluku Ustavnog Suda. Ovo je jedan proces za koji smatram da ne treba da gledamo da će trajati kratko, ali mi smo spremni da u svakom trenutku sednemo, da započnemo ovaj proces, mi smo se posvetili tome, međutim uvek čuvajući ustavni aspekt i da to bude u harmoniji sa Ustavom i zakonima Republike Kosovo, kao što predviđa sporazum, odluka Ustavnog Suda i naši stavovi“, kazao je Mustafa.\nPremijer Kosova danas je učestvovao na ceremoniji povodom prijema Kosova u Svetsku organizaciju carina. Tom prilikom on je kazao da članstvo u ovu organizaciju predstavlja još jedan dokaz državnosti Kosova.\nDirektor Carine Kosova Bahri Beriša kazao je da je za Carinu Kosova veoma značajno što je Kosovo postalo članica organizacije koja okuplja 181 zemlju sveta.\n“Kroz učešće u ovoj organizaciji Carina Ksoova će biti u mogućnosti da pristupi informacijama i da učestvuje u međunarodnoj saradnji u borbi protiv terorizma, pranja novca i ilegalne trgovine u celini”, rekao je Beriša.\nNa ceremoniji povodom prijema Kosova u Svetsku organizaciju Carina prisustvoali su i ministri finasnija i spoljnih poslova Kosova, predstavnici Kancelarije EU u Prištini i predsednici Američke i Kosovske privredne Komore.


Vučić: Ako situacija ne bude pod kontrolom, zatvorićemo Beograd\nNaslovna Info Korona virus Vučić: Ako situacija ne bude pod kontrolom, zatvorićemo Beograd\nPredsednik Aleksandar Vučić rekao je u intervjuu za RTS da je 82,5 odsto zaraženih koronavirusom iz Beograda.\nNajavljuje da će noćni klubovi i kafići biti zatvoreni od 23.00 do 6.00, potpuno se zatvaraju studentski domovi u Beogradu, a od ponedeljka će se naplaćivati kazne za nenošenje maske u prevozu.\nAko situacija ne bude pod kontrolom, zatvorićemo Beograd, kaže Vučić.\nPredsednik je, gostujući na Radio-televiziji Srbije, rekao da je trenutno najgora situacija sa koronavirusom u Beogradu dok je sve ostalo, kaže, neuporedivo jednostavnije.\nO ponašanju u izbornom štabu SNS-a u izbornoj noći\nOdgovarajući na pitanje o ponašanju u izbornoj noći u štabu SNS-a, gde čelnici te partije nisu imali maske, niti držali distancu, Vučić je rekao:\n„U pravu ste, ja sam kriv. To je loša poruka građanima“, odgovorio je predsednik.\n„U Beogradu je 82,5 odsto zaraženih, svi drugi brojevi su pod kotnrolom i to je manje ili više očekivano uobičajeno, problem je situacija u Beogradu. Beograd je 22,7 odsto ukupnog stanovništva Rebpulike Srbije, a imate 82,5 odsto zaraženih, jasno je da je Beograd žarište“, rekao je Vučić u intervjuu za RTS.\nNajavio je i nove mere koje će Vlada sutra usvojiti.\n„Na dve nedelje zatvaranje noćnih klubova, splavova, od 23.00 do 06.00 ujutru. U to vreme smo imali najveći broj zaraženih lica, dakle iz meni nepoznatog razloga, taj zatvoreni prostor, isto važi i za kafiće, sem za one koji imaju bašte, izlaz na otvoren prostor“, rekao je Vučić.\nDodaje da će biti zatvoreni i svi studentski domovi u Beogradu.\nOd ponedeljka će država početi da naplaćuje kazne onima koji ne nose maske u tržnim centrima i javnom i međugradskom prevozu. Kazna će, kaže, biti oko pet-šest hiljada dinara.\n„Ako neko želi, ima pravo da bude neodgovoran za sebe, ali nema pravo da bude neodgovoran za druge. Ako si neodgovoran za druge, onda ćeš za to da platiš. Životi ljudi su mnogo važni, i dalje najveći broj ljudi starije dobi gubi živote, ali i mlađi ljudi koji imaju određene bolesti, na dijalizi, gojazni. Da bismo zaštitili te ljude, život, ekonomiju, moramo da preduzmemo mere“, napominje predsednik.\nVučić: Ne postoji kriza nepoverenja u krizni štab\nOdgovarajući na pitanje o nepoverenju u krizni štab za borbu sa koronavirusom, Vučić je rekao da „kriza nepoverenja ne postoji“.\n„I Kon i Kisić i Nestorović i Janković imaju najviše poverenje našeg naroda, nemaju poverenje 10 odsto ljudi, lažne elite. Oni kampanju vode već mesecima, nemojte da govorim ko sve vodi tu kampanju protiv ljudi koji su izuzetni, fantastični i vredni“, rekao je predsednik.\nU zatvorenom prostoru maksimalan broj ljudi biće 100, a na otvorenom 500. U zatvorenom prostoru moraju imati masku i držati distancu, kaže Vučić.\n„Zatvaranje Beograda ako situacija ne bude pod kontrolom“\nUkoliko te mere ne budu dale rezultate, uvodiće se nove, napominje predsednik.\n„Da sam mogao da odlučujem sam, zatvorio bih Beograd i uveo sedmodnevni policijski sat“, istakao je predsednik.\nU toj situaciji, kaže, stručni tim bi odlučio da li bi se zatvorilo 10 ili svih 17 beogradskih opština.\n„Mi te mere ne donosimo, nećemo nikog da maltretiramo, stručni tim bio protiv toga, ako situacija ne bude pod kontrolom, ne bih isključio tu mogućnost (zatvaranje Beograda“, kaže Vučić.\nGovoreći o kovid bolnicama, Vučić kaže da se „molimo Bogu“ da ne bude potrebno otvoriti celu bolnicu Dragiša Mišović za kovid pacijente tokom leta.\n„Pre nego što smo ušli u borbu sa koronom, imali smo 25 respiratora u Mišoviću, sada 165 respiratora, koji imaju kiseonički mod, za najteže situacije, to je naša najsnažnija bolnica, ako u letnjim mesecima moramo da uđemo u Mišovića, u teškoj smo situaciji. Čuvamo Dragišu Mišović ne zato što više volimo lekare u Mišoviću od Zemuna, Pančeva, Zvezdare, već jer hoćemo da budu odmorni za prvi novembar“, rekao je Vučić.\n„Ništa me nije pogodilo kao Novi Pazar“\nGovoreći o situaciji u Novom Pazaru, predsednik je rekao da je i u Pazaru, i u Sjenici i Tutinu došlo do naglog skoka broja zaraženih.\n„Video sam i nije mi teško da o tome govorim, čak nisu ni slagali već izvršili najbrutalniju manipulaciju sandžački portali, pokazali sliku samo iz starog dela, a tamo je otvoren dijagnostički centar sa Šeikom bin Zajedom. To izgleda izuzetno bolje nego bilo koja bolnica u Nemačkoj“, rekao je Vučić.\nNišta ga nije pogodilo tako jako kao Novi Pazar zato što je, kaže, u taj grad mnogo uloženo, posebno u zdravstveni sistem.\n„Sandžačke i beogradske dahije ništa nisu radile 30 godina, od Tita niko nije uložio više novca u Novi Pazar od današnje Vlade. Slike koje ste viđali po sandžačkim portalima bile su sa četvrtog odeljenja, ali nisu išli u prvi i drugi. Jel’ vi znate da nijedna bolnica nije obnovljena 30 godina, to tek sad radimo, u svakom mestu u Srbiji, to košta 25-30 miliona evra, prvi put gradimo moderne klininičke centre“, rekao je Vučić dodajući da „60 godina ni jedan ekser nije zakucan u pazarsku bolnicu“.\nPrema njegovim rečima, od 1945. godina naovamo svi predsednici zajedno nisu bili u Pazaru toliko puta kao on.\nO tekstu BIRN-a\nOdgovarajući na pitanje o podacima koje je izneo BIRN da je broj umrlih i pozitivnih na koronavirus u Srbiji veći od onog koji je saopšten, predsednik je rekao da je „sasvim siguran“ da ti podaci nisu autentični.\n„Ne znam šta bih rekao na to. Godine 2014. kad sam postao predsednik vlade bio sam prepun emocija i entuzijazma verujući da trud i angažman pobeđuju. Tad su izmislili priču neki od tih Birnova, Cinsova da smo krali pare od izvlačenja vode iz Tamnave, a onda su ih ti iz EU nagradili baš za tu laž. Prestao sam da se sekiram. To je kao kad su rekli da sam kišu pustio na Srbiju preko Haarpa, to je na tom nivou“, rekao je Vučić.\nPrema njegovim rečima, ta tema je ozbiljna, „ali se njome ne bave ozbiljni ljudi“.\n„Izvinjavamo se što nismo stigli da popravimo sve što je uništavano 75 godina. Zamislite da vi radite nešto, da ste ovde svaki dan i ceo dan, i onda dođe neko ko nije radio tri meseca i napada vas. Tajkuni poslali oko hiljadu maski i 50 posteljina i kažu jel’ vidite, kakvi smo. Mi svaki dan šaljemo po milion evra“, rekao je predsednik.\nDodaje da mora i može da izdrži svakojake napade, ali da neće, kaže, da dopusti urušavanje države spolja i iznutra „jer im smeta jaka država“.\n„Još 10 respiratora ide za Pazar“\nPredsednik najavljuje da će sutra u Novi Pazar biti poslato još 10 respiratora, što znači da će, kaže, bolnica imati ukupno 23,.\nDodaje da mu dođe da „iskoči iz kože“ kad vidi priče iz Novog Pazara.\n„Radi 1.344 radnika, od toga 252 lekara plaća Srbija, 10 miliona evra godišnje samo za plate dajemo zdravstvenim radnicima, tehničkom osoblju i ostalima koji rade u Novom Pazaru. I onda me pitate što se ljutim na saradnike. Pa što ne izađete pred ljude sa tim podacima?Hoću da znaju svi u Srbiji koliko brinemo, zato što se sekiramo za svakog“, rekao je Vučić.\nZahvalio je svim lekarima koji rade u Novom Pazaru dodajući da je koordinatoru bolnice Đerleku majka pre četiri dana preminula.\nJedino što lekarima zamera je što se nije reagovalo brže: „Zašto čekate da neko drugi to završava?“.\nNavodi da je logičan gnev i bes među ljudima koji su izgubili svoje najbliže, ali u Srbiji, kaže, uvek neko traži krivca.\nRekao je da problem jeste bilo to što se nije na vreme reagovalo i bolnica pretvorena u kovid bolnicu.\n„Kasno reagovanje nije razlog za onakvu kampanju koja se vodi protiv države koja je uradila mnogo više od bilo koje za Tutin, Sjenicu i Pazar. Meni su organizovano došli da zvižde. Sekiram se za zdravlje Meha (Mahmutovića, direktora bolnice) i što nije ranije reagovao“, istakao je Vučić.\n„Odlazak na izbore bezbedniji od odlaska u prodavnicu“\nKomentarišući kritike opozicije da je na izborima došlo do zaražavanja, Vučić je rekao da „ne postoji nijedan čovek koji se zarazio na izborima“.\n„Sve je obavljeno perfektno, bezbednije nego u prodavnici. Izbori ni sa čim nisu imali veze, osim sa strahom ljudi da vide šta se misli u Srbiji. Mislite da je trebalo da budemo u diktaturi još šet meseci, da mandat traje godina? Nigde na biračkom mestu se niko nije zarazio, tehnički nije bilo moguće da se zarazite“, rekao je Vučić dodajući da je izlazak na glasanje bezbedniji bio od odlaska u prodavnicu.\nDodaje da smatra da se najveći broj ljudi zarazio na žurkama i privatnim proslavama, a ne na utakmicama.\n„Vlada pre ustavnih rokova“\nGovoreći o formiranju nove Vlade, predsednik je rekao da će ona biti formirana pre ustavnih rokova, „mnogo pre oktobra“.\nKaže da će i parlament biti konstituisan u ustavnim i zakonskim rokovima, odnosno 30 dana nakon što RIK proglasi konačne rezultate izbora.\nKada je reč o novom predsedniku Vlade, Vučić kaže da „razmišlja o mandataru“ ali da ni sa kim još nije razgovarao.\nSrbiji, kaže, treba energičan, vredan i borben predsednik Vlade.\nSmatra i da je Ana Brnabić bila „sjajan premijer“.\nKomentarišući rezultate izbora, Vučić kaže da ne želi da se pravda što je SNS osvojio toliku podršku i dodaje da je njegov cilj da se izbori za najbolji rezultat partije.\n„Želim da se borim da trud, rad i energija imaju podršku. Nikad izbori nisu bili demokratskiji, nikad mediji naklonjeniji opoziciji. Nijedna reč nigde, jedino su se bavili našom listom. Sad ja treba da se pravdam nekome što nisu glasali za njih?“, rekao je Vučić.\n„‘Hoti i Tači su mnogo veći i jači, ali mi ćemo se boriti“\nGovoreći o obnovi pregovora sa Prištinom, Vučić je poručio da „svi mogu da zaborave da će Beograd priznati Kosovo“.\nIstakao je da je on predsednik male zemlje, ali da mora da se bori za svoj narod i svoju zemlju.\n„Pustite da se mi klatimo na vetrometini i da pokušamo nekako da preživimo“, rekao je Vučić i dodao da su „Hoti i Tači mnogo veći i mnogo važniji od nas, jer imaju podršku Nemačke i Amerike“.\nNaglasio je da ukoliko ne bude sveobuhvatnog soporuzama sa Prištinom, da će proces evrointegracija biti zaustavljen.\nKao probelmatičnu oblast u pregovorima sa EU, Vučić vidi pravosuđe koje je ocenio neefikasnim.\nNa pitanje o situaciji u Crnoj Gori, Vučić je rekao da „neki u okruženju mogu da ukidaju crkve samo zato što su u NATO-u, ali da će mi Srbija uvek biti ‘kost u grlu i kamen u cipeli’ jer je slobodarska“.\nNaglasio je da nisu svi srećni zbog ekonomskog napretka Srbije, pošto smo, kako tvrdi, pretekli sve u regionu, a stopa javnog duga i deficita značajno su manji nego pre.\n„Isplatićemo minimalac za mala i srednja preduzeća za tri meseca, iako su restriktivne mere trajale mesec i po, a da to ne izazove bilo kakve fiskalne probleme. Čak smo imali i deflaciju, koja naravno nije uvek dobra“, naveo je Vučić.\n„MMF samo Srbiji nije smanjio prognozu rasta“\nPrema njegovim rečima, MMF je promenio projekcije rasta za 2020. zbog pandemije kovida 19 za EU sa minus 7,5 na minus 10 odsto, ukljujući sve najrazvijenije zemlje Zapadne Evrope, Kine i Rusije, a da samo Srbiji nije pomerena procena sa minus tri odsto.\n„To govori da su javne finansije stabilne, javni dug pod kontrolom, da mogu da se isplaćuju plate i penzije“, dodao je Vučić.\nGovoreći o izborima u više evropskih zemalja, Vučić prognozira smanjenje plata i penzija u tim zemljama.\n„Hrvatska ima 53,6 milijari evra bruto domaćeg proizvoda, a Srbija 46. Ako budu imali pad od deset odsto, a mi budemo imali isti trend razlika do kraja godine biće dve milijarde. Postoje dobri izgledi da ih preteknemo sledeće godine“, smatra Vučić.\nIstičući da država nema sredstava za novi veliki paket pomoći privredi zbog pandemije, dodajući da je nemaju ni razvijene zemlje, Vučić je ekonomske napore ilustrovao podatkom da se samo na testove za kovid 19 dnevno potroši milion evra.\nPogledaj: Šarčević najavljuje kako će od jeseni izgledati nastava u Srbiji\nPogledaj: Korona u Srbiji – Lekari iz Kragujevca stigli u Novi Pazar, Zlatiborski okrug beleži dramatičan rast broja zaraženih\nUdruženje pedijatara: Vakcinisati decu preko 12 godina Raspored dobrovoljnog davanja krvi u opštini Bačka Palanka u julu Danas će se obaviti probni let u svemir, 600 ljudi unapred kupilo karte\nPrethodni tekstRaspored sahrana – petak (03.07.)\nSledeći tekstEpidemiološka situacija u Vojvodini pod kontrolom (VIDEO)


Odvojiti Hercegovinu, pa udariti na Mrkonjić | Trebinje Live\nPLAN NAPADA NA RS Odvojiti Hercegovinu, pa ‘udariti’ na Mrkonjić Grad\nTREBINJELIVE 23. 07. 2015. - 9:22h\nGrupa „Bošnjaci“ objavila je na svojoj stranici na društvenoj mreži Fejsbuk kartu BiH sa smjernicama i detaljnim planom u kojem su izložili kako vojnim snagama ugasiti Republiku Srpsku u slučaju održavanja referenduma, prenio je portal „Nezavisnih novina“.\nKako se navodi, ukoliko bi predsjednik Republike Srpske Milorad Dodik pokušao referendumom nasilno da otcijepi RS, karta predstavlja uputstvo kako bi se mogla vojnim snagama potpuno „ugasiti za sva vremena i BiH vratiti stari ustav“.\n„Potrebno je nekoliko hrabrih momaka koji bi se uputili prema rijeci Drini i minirali te detonirali ono što su minirali, tj. rušenje svih mostova prema Republici Srbiji, dalje presjecanje ‘koridora’ kod Brčkog te odvajanje ‘referendumaša’ na dva dijela, čuvati koridor kao što su ga oni držali tokom rata“, stoji u tekstu.\nPomenute koridore i kote držali bi, kako se navodi, dok zvanična Banjaluka ne pristane na zahtjeve „federalaca“.\nStručnjaci za bezbednost: Prijetnje shvatiti ozbiljno\nStručnjak za bezbjednost Predrag Ćeranić upozorava da takve stvari definitivno ne bi trebalo da promaknu onima koji se bave pitanjima bezbjednosti u BiH, jer predstavljaju prijetnju i opasnost.\nĆeranić upozorava i da je čovjek koji je priveden zbog napada na premijera Srbije Aleksandra Vučića tom prilikom na sebi nosio majicu na kojoj je pisalo OG jug.\n“OG može značiti jedino i isključivo operativna grupa, a ako ima operativna grupa jug, onda ima i sjever, istok i zapad, što je samo još jedna potvrda takvih formacija u BiH. Njega, nažalost, niko nije pitao prilikom saslušanja o čemu se tu radi“, rekao je Ćeranić.\n„Ja se ne bih previše osvrtao na to šta te radikalne ekstremne grupe misle. Puno je važnije šta misle donosioci političkih odluka i ogromna većina stanovnika BiH, to jeste da li im je do sukobljavanja u situaciji kada smo dovedeni do granice nestanka, kako demografski, tako i ekonomski, naveo je i dodao da bi bilo normalno da u državi u kojoj postoji red i zakon takve osobe budu uhapšene i da se protiv njih pokrene krivični postupak.\nBoris\t 06:41, 27. јул. 2015.\nPredrag Ćeranić je kao plaćeni saradnik, nekada radio (2007.g.) za NVO Transparency International BiH, koji je po nalozima nekadašnjeg supervajzera za Distrikt Brčko Amerikanca Raffi Gregorijana istraživao Dodikove korupcionaške afere.\nĆeranićeva istraživanja za Transparency International BiH su rezultirala i obelodanjena u već zaboravljenim duel emisijama na banjalučkoj Alternativnoj TV koja sada „jede iz ruku Dodika“. Tada se studiju ATV na jednoj strani preznojavao Milorad Dodik, a na drugoj ga za korupciju pitali pravni savetnik Ljubinko Leković i Boris Divjak, tadašnji rukovodilac Transparency Internationala BiH. Ćeranić se sada pretvorio u lidera poslednje, odsudne odbrane „lika i dela“ Milorada Dodika. Zato je potpuno u pravu Slobodan Vasković, kada kaže da „prilika čini čovjeka“:


J. Jovanović: Čarolija je darivati lepotu muzike deci - Izazov\nNovi magazin 1. januara 2016. 12:02\nPrimadona Jadranka Jovanović učestvovaće na koncertu „Sviramo za decu“, 4. januara u Narodnom pozorištu, kome se, kako kaže raduje više nego premijeri, jer je velika radost darivati deci lepotu pozorišta i umetničkig čina, pružiti im tu „hranu za dušu“.\n„Deca su fantastična, mnogo se može učiti od njih – njihova spontanost, otvorenost, prirodnost i istinitost. Oni govore i reaguju kako njihove oči vide i to je jedino pravo i istinito“, smatra Jovanović, srećna što je uspela da sačuva dete u sebi.\n„Posle svega toga svesna sam da je moj zadatak da sve to što je prošlo kroz moj život, svo iskustvo, znanje, sve kulture sa kojima sam se susretala, iskušenja i prepreke koje sam savladavala, sve radosti, aplauzi, sva bolna mesta i ono što me je stvorilo ovakvom kakva jesam, darujem deci“, istakla je ona.\n„To je za mene bio veliki dar i možda najteža i najveća škola koja je učinila da sa tokom cele svoje karijere, bez obzira da li je bina bila velika i daleka, uvek obraćam svakom u publici, i u Milanu, i Rio de Žaneiru, Tokiju, Kini, Meksiko sitiju. Svrha umetnosti jeste da izazove naše emocije, to je razgovor dve duše“, istakla je mecosopran.\nOna dodaje da su cene karata za pozorište u Srbiji još uvek primerene, ali da ljudi imaju toliko materijalnih problema da je izdvajanje za izlazak za dvoje i uz nisku cenu karte, „atak na budžet“.\n„Nedavno sam pevala u Zrenjaninu i uvek se trudim da kroz operske arije, napolitanske pesme, filmsku muziku, provučem najčistiju i najtežu klasiku, koju će mladi čuti i pomisliti da to i nije toliko strašno“, rekla je ona.\n„Kroz muziku od malih nogu se razvija potreba za estetikom, lepotom, istinom, a istina i težnja ka istinitosti uvek donose potrebu da budete moralni“, dodala je ona.\nOd svog prvog koncerta u Kolarčevoj zadužbini pod nazivom „Vek i po srpske solo pesme“, Jovanović se zalagala za promociju domaće muzike, posebno u svetu.\n„U Trstu je srpska muzika bila otkrovenje, uzdržani Englezi su bili iznenađeni novootkrivenom muzikom, a u Karnegi holu i Kenedi centru u Vašingtonu ceo jedan blok je bio posvećen srpskim autorima“, istakla je Jovanović, koja je u Njujorku pevala na kineskom, a u Alžiru na arapskom.\n„Vrlo je teško pevati na kineskom, ali nisma smela da pogrešim, jer su u publici bile dve Kineskinje. Nedavno sam se vratila iz Alžira gde sam se usudila da naučim i pesmu na arapskom. Savladavala sam švedski i bugarski, španski, francuski, engleski, italijanski i nemački se podrazumevaju, ali uvek sa borbom da promovišem našeg Biničkog, Marinkovića, Kostu Manojlovića, Konstantina Babića, Svetislava Božića koji su uvek nailazili u svetu na veliko odobravanje“, ispričala je primadona.\nZa Jadranku Jovanović 2015. je bila vrlo uspešna godina – od svetske premijere opere Svetislava Božića („Melanholični snovi grofa Save Vladislavića“), što je „privilegija i čast za svakog umetnika da bude prvi koji će dati dušu i lik delu koje će ga nadživeti“, preko retrospektive stvaralaštva Renata Balestre do Izuzetne Vukove nagrade.\n„Da nisam dobila nijednu nagradu uživotu, ne bih bila nesrećna, jer sam već mnogo dobila kroz putovanja, uloge, divne ljude sa kojima sam se susrela i kroz sam telanat koji sam umela da vodim tokom 35 godina“, istakla je Jovanović.\n„Ja sam stalno u davanju, to nije lako izdržati i najsrećnija sam kada sam okružena tišinom, kada se dogodi jedan dan da nemam satnicu, dan koji će biti samo moj“, istakla je Jovanović.\nMUSLIMANI PALE MAKRONOVE SLIKE: Islamski svet protiv francuskog…\nGORI TORINO ZBOG PROTESTA: Haos se širi Italijom, građani izražavaju…\nPEKING KONTROLIŠE KOVID I KUJE NOVI PLAN: Kineski vrh iza zatvorenih…\nTRAMP UKIDA KORONU! Pet dana uoči predsedničkih izbora epidemija…\nTRI JEZIKA ZA 12 KOMPOZICIJA: PGP RTS objavio album modernih romskih…


Bratunac: Novogodišnji turnir u malom fudbalu počinje 22. januara - UPSMedia Bratunac: Novogodišnji turnir u malom fudbalu počinje 22. januara – UPSMedia\nBratunac: Novogodišnji turnir u malom fudbalu počinje 22. januara\ndecembar 22, 2017 decembar 22, 2017 urednik\nDanas je održan prvi sastanak Organizacionog odbora za održavanje 21. Novogodišnjeg turnira „Bratunac 2017“.\nOvaj put turnir će biti pomjeren zbog radova u Sportskoj dvorani Bratunac, te neće biti održan krajem decembra, kako smo navikli, već u drugoj polovini januara.\nNa današnjem sastanku odlučeno je da će prve utakmice biti odigrane 22. januara u 18 sati.\nTradicionalni novogodišnji turnir u malom fudbalu „Bratunac 2016“ biće održan od 22. do 27. januara u sportskoj dvorani u Bratuncu, a ovo će biti 21. turnir. Pored turnira u malom fudbalu, biće organizovana i druga takmičenja u različitim sportskim disciplinama.\nUplata po ekipi iznosi 200 KM, a nakon završetka turnira, stručni žiri će proglasiti najboljeg igrača turnira, najboljeg golmana i najboljeg strijelca.\nZa osvojeno prvo mjesto predviđena je novčana nagrada od 6.000 KM, za drugo 3.000, a za treće 1.500 KM, a obezbijeđene su i specijalne nagrade.\n← Republička kampanja „Proslavi odgovorno! Ako misliš piti, vozač nemoj biti“\nMultietnički fudbalski turnir za mlade iz Srebrenice i Bratunca →


Gradonačelnik u poseti MK mesari: Od porodične firme do industrije – NOVA NAŠA REČ\nGradonačelnik Leskovca Goran Cvetanović sa svojim timom posetio je klanicu i industriju mesa „MK“. Razlog je bio što će se ova kompanija nakon deset godina biti povezana na novoizgrađenu kanalizacionu i vodovodnu mrežu, čime će biti olakšan rad, ali i zaštita životne sredine. Kompanija „MK“ posluje od 1995. godine i pored proizvodnog centra, koji je izgrađen 2010. godine, ima četiri maloprodajna objekta i 60 zaposlenih. Mesom i mesnim prerađevinama snabdevaju čitavu Srbiju, ali i susednu Crnu Goru.\n-Naša je obaveza da omogućimo privrednim subjektima što bolje uslove za rad, – podseća gradonačelnik Cvetanović i dodaje da se iskreno nada da će vodovodna i kanalizaciona mreža unaprediti poslovanje ovog preduzeća.\n-Naš leskovački brend, vredni i marljivi ljudi i preduzetnički duh su recept za uspeh. Sve ovo pokazuje da Leskovac zaista odlikuje dobra poslovna klima što je i dokumentovano NALED-ovim BFC sertifikatom koji smo po četvrti put dobili sa 96,33%. Drago mi je kada vidim da ljudi poput Aleksandra Markovića imaju porodične firme koje rastu i razvijaju se, mogli smo da vidimo da se ovde koriste najsavremenije mašine, da su sanitarno-higijenski uslovi na visokom nivou, a u razgovoru sa radnicima saznali smo i da su zadovoljni zaradom i uslovima rada.-\nLjubiša Popović, generalni direktor, rekao je da ovakav objekat zaslužuje da ima dobre uslove rada.\n-Firme poput naše svojim radom unapređuju privredu ovog grada. Mi ćemo se truditi da i dalje dostojno reprezentujemo naš grad u privrednom smislu i da širimo naše kapacitete i zapošljavamo nove radnike.-\nVlasnik firme Aleksandar Marković priznaje da se epidemija korone negativno odrazila na rad firme, jer se umanjila proizvodnja.\n-Mi smo proizvodili 4-5 tona prerađevina nedeljno, a sada tri tone mesečno… Saradnici i kooperanti su sa ovog područja.-\nAmeričko bombardovanje Leskovca 1944 – Nije se ćutalo!


"Konferencija beba" - Srpskainfo\n"Imamo čime da se pohvalimo" Na Konferenciji beba na Palama ove godine učestvovalo više od 220 beba\nNa manifestaciji "Konferencija beba" na Palama ove godine učestvovalo je više od 220 beba uzrasta do dvije godine, što je rekordan broj, a za predsjednika ovog tijela izabran je Uroš Ćeklić, koji je rođen prije 12 dana.\n"Svake godine da imamo sve više mladosti" Na Konferenciji beba u Han Pijesku 18 beba rođenih između dva Vidovdana\nNa Konferenciji beba, koja je večeras održana na Han Pijesku, učestvovalo je 18 beba rođenih između dva Vidovdana - prošle i ove godine.\nManifestacija "Konferencija beba" u opštini Istočno Novo Sarajevo biće održana u srijedu, 30. juna, na Trgu Republike Srbije.\n"DJECA NAJVEĆE BOGATSTVO" U Prijedoru prijem za majke koje su rodile na Vidovdan\nSOLIDARNOST I DISCIPLINA Besplatne maske penzionerima u Dubici\nU većim trgovinama na području Kozarske Dubice danas su, u vrijeme dopuštenog izlaska, osobama starijim od 65 godina odnosno penzionerima besplatno dijeljene zaštitne maske, koje je obezbijedila opštinska uprava.\nKONFERENCIJA BEBA Zabava i nagrade za mališane iz Istočne Ilidže (FOTO)\nOpština Istočna Ilidža je, u saradnji sa Omladinskim savjetom Istočna Ilidža, a pod pokroviteljstvom Ministarstva porodice, omladine i sporta, održala manifestaciju „Кonferencija beba“.\nBesplatno ljetovanje bebi iz Bijeljine s najviše BRAĆE I SESTARA\nManifestacija kojom se promoviše rađanje i porodica, Konferencija beba, okupila je danas u Gradskom parku u Bijeljini 131 bebu od kojih je iz najbrojnije porodice Elena Simić sa osmoro braće i sestara.\nRekordan broj učesnika na Konferenciji beba u Prijedoru (FOTO)\nU Prijedoru je 11. put održana Konferencija beba, na kojoj je izabrano predsjedništvo u kojem su najmlađa i najstarija beba, te beba sa najviše braće i sestara.\nU tročlanom predsjedništvu u Kneževu našla se i NAJMLAĐA BEBA\nNa “Konferenciji beba” u Kneževu učestvovalo je 29 beba, a u tročlano predsjedništvo izabrana je najmlađa beba Stefan Popović, najstarija Adna Šušić i Kosta Mitrović, beba sa najviše, čak desetoro, braće i sestara.\nNAJMLAĐI ĆE UŽIVATI "Konferencija beba" obustavlja saobraćaj u centru grada\nZbog održavanja manifestacije “Konferencija beba” sutra će od 16.30 do 20.30 časova, biti obustavljen saobraćaj u Ulici kralja Petra I Karađorđevića, na dijelu od Bulevara cara Dušana do Aleje Svetog Save.\nPROMOCIJA PORODICE I RAĐANJA "Konferencija beba" u Banjaluci odgođena zbog vremenskih neprilika\nCentralna manifestacija “Konferencija beba”, koja je bila planirana za danas 24. jun 2019. godine u 18 časova u parku “Petar Kočić” u Banjaluci, zbog najavljenih vremenskih neprilika odgađa se za srijedu 26. jun 2019. godine u 18 časova na istoj lokaciji.\nPRVI PUT U BILEĆI Na konferenciji beba 119 mališana\nU Bileći je večeras održana “Konferencija beba”, manifestacija koja se organizuje s ciljem promovisanja roditeljstva i porodice.\nDeveta "Konferencija beba" održana u Tesliću\nDeveta “Konferencija beba” u Tesliću okupila je veliki broj učesnika, a u Predsjedništvo beba izbrani su najmlađa beba Miloš Despić i najstarija beba Andrej Bogdanić, dok su Milan Kitić i Luka Marjanović bebe sa najviše braće i sestara.\nSUPER BEBE Nemanja, Tara i Ana su tročlano predsjedništvo Banjaluke\nNemanja Vujinović star mjesec dana najmlađa je beba na „Konferenciji beba“ održanoj u Banjaluci, Tara Radovančević je beba sa najviše braće i sestara, dok je nastarija beba jednogodišnja Ana Bilanović koja je juče proslavila prvi rođendan.\nDođite u svijet najmlađih: Konferencija beba danas u parku\n– Dragi roditelji, povedite vaše mališane danas u park Petar Kočić na Konferenciju beba- pozivali su iz Gradske uprave.\nDAN ZA NAJMLAĐE U četvrtak u Banjaluci “Konferencija beba”\nKonferncija beba biće održana 12. jula u parku „Petar Kočić“ sa početkom u 10 časova.\n“Konferencija beba” u Trebinju: Izabrano tročlano predsjedništvo, a organizovana i TRKA U PUZANJU\nU Trebinju je večeras održana “Konferencija beba” na kojoj je izabrano novo tročlano predsjedništvo, najmlađa, najstarija i beba sa najviše braće i sestara.\nSkupština grada Banjaluka neće biti održana: Odbornici većine neće prisustvovati današnjem zasjedanju, OVO JE RAZLOG (FOTO, VIDEO)


Radio Šumadinac > Forum > OPŠTI FORUMI > Sport > Odbojka > Pocinje SP za odbojkasice, Srbija na startu sa Turskom\n23.09.2014 20:21 #1\nPočinje SP za odbojkašice, Srbija na startu sa Turskom\nTRST - Ženska odbojkaška reprezentacija Srbije danas protiv Turske u Trstu počinje takmičnje na 17. šampionatu sveta, sa željom da se vrati u vrh i popravi utisak sa prethodnog prvenstva u Japanu kada je osvojeno osmo mesto.\nSrpskim odbojkašicama nastup u Italiji biće treći uzastopni, ukupno četvrti na prvenstvima sveta, a svi se nadaju da uz malo sreće mogu da ponove uspeh iz 2006, kada su takođe u Japanu, pod imenom Srbija i Crna Gora osvojile bronzu.\nIz tog tima čak šest igračica biće opet u ekipi (Maja Ognjenović, Jelena Nikolić, Suzana Ćebić, Brižitka Molnar, Jovana Brakočević i Nataša Krsmanović), a njihovo veliko iskustvo moglo bi da bude od značajne koristi za sastav selektora Zorana Terzića.\n"Iskustvo znači, okosnica ekipe je tu, to što igramo treći put može da bude samo prednost, jer mlađim igračicama možemo da budemo od koristi", rekla je Ognjenovićeva uoči utakmice.\nOna je dodala da svi jedva čekaju da počne šampionat.\n"Turska je naš stari rival, igrali smo na Gran priju, to je dobra ekipa, po kvalitetu slična našem rangu. Danas je najbitnija utakmica, ako pobedimo posle bi sve bilo znatno lakše, jer bismo dobile podsticaj za naredne mečeve", kazala je Ognjenovićeva.\n"Napokon je došla prva utakmica, nezahvalno je prognozirati šta možemo da očekujemo protiv Turske. Uglavnom smo igrale teške utakmice, ali verujem da posedujemo kvalitet, da ćemo imati dobar pristup od prvog poena i napraviti dobar rezultat", rekla je Nikolić.\nUtakmica 1. kola B grupe svetskog prvenstva između Srbije i Turske igra se danas u Trstu od 17 sati.\nUčesnici grupe još su reprezentacije Brazila, Kanade, Kameruna i Bugarske.\nZadnji Post: 19.08.2014, 20:21


GRADSKO VEĆE UTVRDILO PREDLOG PRVOG OVOGODIŠNJEG REBALANSA - UžiceMedia\nNaslovna Društvo GRADSKO VEĆE UTVRDILO PREDLOG PRVOG OVOGODIŠNJEG REBALANSA\nVeće je 20 miliona opredelilo za mere energetske efikanosti za zaštitu životne sredine i smanjenje zagađenosti, dok je pet miliona dinara namenjeno Gradskom centru za usluge socijalne zaštite.\nGradsko veće utvrdilo je predlog prvog ovogodišnjeg rebalansa užičkog budžeta. Posle analize ostvarenih prihoda u prethodnom kvartalu po osnovu prihoda na zarade i pokazatelja, prihodovna strana uvećana je za 25 miliona dinara. Rebalansom su ovih 25 miliona raspoređeni i to 20 miliona na mere energetske efikanosti i omogućavanje korišćenja ovih mera većem broju korisnika, a u cilju zaštite životne sredine i smanjenje zagađenosti i pet miliona dinara Gradskom centru za usluge socijalne zaštite.\nU socijalnoj sferi, data je saglasnost Veća na ovogodišnji Lokalni akcioni plan zapošljavanja i izvršene izmene i dopune u odluci koja se odnosi na osnivanje Saveta za zdravlje i predložena dva nova člana ovog Saveta. Utvrđeni su i predlozi sastava Komisije za sprovođenje izbora za članove saveta mesnih zajednica i Drugostepene izborne komisije, kao i Plan kvaliteta vazduha na teritoriji grada Užica koji obuhvata period od 2018. do 2023. godine, Izveštaj o radu Zelenog saveta i Program zaštite i unapređenja životne sredine.\nPrethodni tekstPROMOCIJA KNJIGE UŽIČKOG NOVINARA ĐORĐA PILČEVIĆA\nSledeći tekstSVETI SAVA ŠKOLSKA SLAVA\nSRPSKA NOVA GODINA Kako je nastala i zašto je slavimo 13....\nKRALJEV TRG NA ZLATIBORU Treningom do zdravog života


EU NE ŽELI ZAPADNI BALKAN: Možete da se samoorganizujete u svoju uniju, a ovde NIKADA NEĆETE UĆI | WebTribune\nHome SPEKTAR EU NE ŽELI ZAPADNI BALKAN: Možete da se samoorganizujete u svoju uniju, a ovde NIKADA NEĆETE UĆI\nPosted date: октобар 17, 2019 In: SPEKTAR\nOdluka EU ministara da ne daju datum za početak pregovora Severnoj Makedoniji, uprkos tome što je i ime promenila, koliko ruši kredibilitet Brisela koji nije ispunio obećanja data Skoplju, još više urušava kredibilitet vlade Zorana Zaeva, koja je ni za šta žrtvovala deo nacionalnog suvereniteta.\nTreći put za 16 meseci Savet Evropske unije nije dao zeleno svetlo za otvaranje pregovora sa Severnom Makedonijom i Albanijom, jer su se tome usprotivile Francuska i Holandija.\nKomesar za pristupne pregovore Johanes Han ocenio je da to baš „nije trenutak slave za EU“, ali i izrazio nadu da će lideri EU to učiniti na predstojećem samitu 17. i 18. oktobra i time, kako je rekao, potvrditi kredibilitet politike proširenja na Zapadnom Balkanu.\nČelnici Unije se ni do sada nisu proslavili prognozama po pitanju datuma za Albaniju i Severnu Makedoniju, koje su na sto u Briselu stigle u istom paketu. Sudeći prema trendu poruka iz vodećih država EU, čini se da se proces evrointegracije balkanskih država zaglavio u slepoj ulici.\nZbog potpisivanja Prespanskog sporazuma sa Grčkom i promene imena države u Severna Makedonija, njen premijer Zoran Zaev se još u junu pohvalio da je Evropska komisija to ocenila kao jedno od 20 najvećih dostignuća Evropske unije u prethodnih pet godina.\nŠef Evropske komisije Žan Klod Junker tada je obećao da će Severna Makedonija najverovatnije dobiti datum za početak pregovora u julu i dodao da će EK dati sve od sebe da se ta odluka donese tokom leta.\nPosle najnovije odluke Saveta Evropske unije, Aleksandar Gajić sa Instituta za evropske studije, međutim, ne deli nadu evropskog komesara za proširenje.\n„Nedobijanje datuma za početak pregovora Albanije i Severne Makedonije sa EU direktna je posledica rezultata za izbore za Evropski parlament i formiranja novog sastava EK, odnosno, raspoloženja biračkog tela koje se na izborima za EP opredelilo tako da se čak i one stranke koje su entuzijastički proevropske, zalažu za neki vid reformi Evropske unije. A takođe i za zaustavljanje procesa proširenja dok se temeljno reformisanje EU ne izvede“, nema dilemu sagovornik Sputnjika.\nViše godina reformi\nGajić pritom smatra da je to nemoguće uraditi u kratkom roku i da će za reformisanje EU biti potrebno više godina. To je po njegovom mišljenju neminovnost, iako postoje članice EU koje smatraju da bi takvom politikom Brisel ostavio negativan utisak i od sebe odgurnuo stanovništvo i javno mnjenje zemalja okrenutih evrointegracijama.\nMeđutim, on ističe da političke elite u tim zemljama koje teže članstvu u EU, zapravo nemaju drugog izbora nego da nastave da insistiraju na tom putu. Pogotovo što su manje-više i dovedene uz podršku EU i Zapada, kaže on, ističući da pre svega misli na Severnu Makedoniju i režim Zorana Zaeva.\n„Ova situacija nedobijanja datuma početka pregovora, u konkretnom slučaju, Severne Makedonije koliko ruši kredibilitet EU zbog tvrdog stava nekih članica, toliko još više ruši kredibilitet vlada koje su na tom putu odlučile da prave velike kompromise. U Skoplju su izašli u susret promeni imena, a ne bi li zadovoljili albansku stranu, svoje koalicione partnere, pristali su na federalizaciju. U perspektivi čak i na konfederalizaciju zemlje, a sve pod izgovorom da će na taj način ući u procese evrointegracija“, ukazuje Gajić.\nNjegova procena je da „od toga što su žrtvovali jedan deo svog nacionalnog suvereniteta ne samo kratkoročno, nego po svoj prilici ni dugoročno, neće biti ništa“.\nNovom odlukom EU je, kako kaže, poslala poruku da nema želju da se dalje pristupi procesima evrointegracija.\n„Već se odavno vidi da EU u slučaju Zapadnog Balkana ide na varijantu nekog regionalnog zajedničkog carinskog prostora koji bi bio van EU. On bi predstavljao jednu zajedničku privrednu celinu, gde bi EU mogla ekonomski da ima upliv onoliko koliko njoj odgovara, a da nema neku direktnu političku odgovornost, niti probleme sa tim zemljama kao kada bi one pristupile EU. Brisel interesuje putna struktura, privreda, mogućnost da se izvozi evropska roba, da se jeftino dobiju sirovine i da na tom prostoru nema nekih velikih bezbednosnih problema. Da države budu delimično pacifikovane, da se nestabilnost ne bi prelivala na EU i ništa više od toga“, jasan je Gajić.\nKlackanje do Brisela — još sporije\nOn tvrdi da sve dok u EU ne budu uspostavili neki poredak koji je njima prihvatljiv, odnosno dok EU ne bude reformisana, do tada od postupka proširenja neće biti ništa. I to ne samo za članice koje nisu još dobile datum otpočinjanja pregovora, nego i za one koje su otpočele pregovore, ali čije je otvaranje i zatvaranje poglavlja značajno usporeno. Ono će u narednom periodu biti još usporenije, smatra Gajić.\nNa konstataciju da su Bugari imali veliki spisak zahteva prema Makedoncima kao uslov da glasaju za dobijanje datuma za otpočinjanje pregovora Skoplja i EU, a da ih nema na spisku onih koji su je ovoga puta blokirali, Gajić kaže da su oni očigledno videli da će principijelni stav Francuske biti dovoljan da ne dobiju zeleno svetlo.\nZato i nisu hteli da insistiraju na svom stavu. Verovatno će svoje zahteve staviti pred Severnu Makedoniju u onom trenutku kada se eventualno Skoplje nađe pred dobijanjem datuma za početak pregovora, zaključio je sagovornik Sputnjika.\nAmerika ne može istovremeno da vodi rat sa Rusijom i Kinom\nThe Saker: Ono što se slabo vidi – I Turska je izgubila rat u Karabahu


Xaar predstavio novu štamparsku glavu • Print Magazin\nXaar predstavio novu štamparsku glavu\nKompanija Xaar je predstavila svoju novu štamparsku glavu pod nazivom „2002“ koja je namenjena aplikacijama za ambalažu, nalepnice, keramiku i staklo.\nIz kompanije sa sedištem u Kembridžu kažu da je jedinica od 720 dpi razvijena u tesnoj saradnji sa globalnim OEM kupcima. Korišćenje drop in poravnavanja glave, poboljšanja mehaničke tolerancije dozvoljavaju da se štamparska glava mnogo lakše ubaci u printbar. Stoga je podešavanje mnogo kraće, i zamena štamparske glave brža, i maksimalno je povećano vreme korišćenja štampača u odnosu na vreme potrebno za servis.\nGraham Tweedale, generalni direktor poslovne jedinice za štamparske glave kompanije Xaar, rekao je: „Nakon obimne saradnje sa našim globalnim proizvođačima opreme, naporno smo radili kako bismo osigurali da Xaar 2002 štamparska glava zadovolji sva operativna poboljšanja koja su tražili. Svojom jednostavnom instalacijom i znatno skraćenim vremenom postavljanja, verujemo da Xaar 2002 štamparska glava nudi brzinu i performanse koje naši kupci traže za svoje štamparske programe.“\nGlava je proizvedena kombinacijom naprednih tehnologija Tuned Actuator Manufacturing (TAM2) i AcuChp tvrtke Xaar i kako kompanija navodi, nudi maksimalno vreme rada zahvaljujući „vidljivo poboljšanoj ujednačenosti boja po širini ispisa glave”.\nGlava može štampati brzinom do 75m/min uz 720 dpi, a dostupna je u tri verzije: Xaar 2002 Plus, 2002 Premium i 2002 Advanced, od kojih su sve kompatibilne sa sistemima 2001+.


Najnovija istraživanja: Zašto žene glume orgazam? – Nadlanu.com\nObjavljeno 11. juna 2011. / 10:17:31\nOtprilike 60 posto žena glumilo je orgazam tokom penetracijskog ili oralnog seksa, tvrdi dr Erin Kuper sa američkog Univerziteta “Temple”, a prenosi Blic.rs.\n“Znamo da to prevladava u našoj kulturi, ali ne znamo puno toga sa naučnog gledišta. Za mene je to prava katastrofa“, rekla je dr Kuper za “Live Science”.\nU istraživanju je učestvovalo 366 žena u dobi od 18 do 32 godine koje su priznale da pribegavaju glumljenju orgazma, a odgovarale su na pitanja o svojim seksualnim navikama.\nMnoge od ovih žena priznale su da su glumile jer ih je bilo strah intimnosti, a neke su priznale da glume jer su nesigurne budući da ne znaju koliko su dobre u krevetu ili zato što žele da sam čin seksa završi čim pre. Mali broj njih je priznao da rade to zato kako bi poboljšale vlastito seksualno iskustvo.\n“Ovaj mali broj žena koji je priznao da glumi orgazam kako bi povećao vlastito uzbuđenje zapravo ima viši nivo seksualnog zadovoljstva”, ističe dr Kuper.\nMeđutim, žene koje glume orgazam jer se boje intimnosti rade to kako bi muškarce držale na sigurnoj udaljenosti. A ako se srame svog seksualnog umeća, onda je glumljenje orgazma jednostavan način za spašavanje vlastitog ega, veruje naučnica.\n“Žene koje teško ostvaruju intimne odnose s drugim ljudima na emocionalnm nivou, čini se, teško ostvaruju intimne odnose i na seksualnom nivou. Međutim, još uvek ne znamo da li to uzrok ili posledica“, kaže dr Kuper.\nŽene koje glumljenjem orgazma samo žele što pre privesti kraju sam čin seksa, čine to zato što imaju problema sa zbližavanjem. Ne osećaju dovoljnu povezanost s partnerom, a sam seks im ne pričinja toliko zadovoljstvo”, zaključila je dr Kuper.


Za sanaciju bivše deponije smeća u Čačku 175 miliona dinara - Ozonpress :: internet portal\nMinistarstvo Srbije za zaštitu životne sredine daće 175 miliona dinara, a Grad Čačak 23 miliona za „završnu rekultivaciju“ bivše deponije smeća u čačanskom naselju Prelići.\nGradonačelnik Milun Todorović je danas izjavio novinarima i da bi ta sanacija trebalo da se završi ove godine.\nBivša deponija u Prelićima služi kao „transfer stanica“ za odnošenje smeća iz Čačka u Regionalnu deponiju „Duboko“ kod Užica.\nMinistarka za zaštitu životne sredine Irena Vujović rekla je da će Ministarstvo dati novac i za proširenje do kraja septembra deponije „Duboko“ koju koristi devet gradova i opština Moravičkog i Zlatiborskog okruga. Godišnje se u toj deponiji odloži 80.000 tona otpada.\nFantom iz Savamale 04/03/2021 u 09:32 Odgovorite\nBravo za drugaricu Irenu, živio naš predsednik, drug Aca, ŽIVIO!!!\nŽivela partija napredna, ŽIVELA!!!\nLud zbunjenog 04/03/2021 u 10:26 Odgovorite\nPre neki dan je bila vest na B92 kako je naša vlada (čitaj: AV) izdvojila za nabavku novih lekova doslovce „ČAK ČETIRI MILONA DINARA“…\nA novi program za obračun državnih plata košta samo sedam milijardi dinara. I to verovatno po povlašćenoj ceni bato za seku.


Tema: BiH neće osuditi nijedan zločin\n05. 04. 2010. 13:27h | Vestionline\nNema naznaka da će se Parlamentarna skupština BiH u dogledno vreme ugledati na Skupštinu Srbije i doneti bilo kakvu rezoluciju koja bi osudila zločine, mada su državnim poslanicima BiH puna usta osude zločina.\nDok se Bošnjaci zalažu za osudu zločina u Srebrenici, Srbi bi glasali samo za rezoluciju koja bi se odnosila na sve zločine, a Hrvati nude opciju sličnu onoj u Srbiji - jednim aktom prvo osuditi zločin nad Bošnjacima u Srebrenici 1995., a drugim zločine nad svim narodima u BiH, piše "Blic RS". Poslanik SDS u Predstavničkom domu Parlamentarne skupštine BiH Mirko Okolić kaže da bi rezolucija u BiH bila odavno usvojena da se na sve žrtve gleda isto. "Teško je očekivati rezoluciju o osudi zločina nad Srbima, a da pre toga ne prođe rezolucija koju Bošnjaci forsiraju, a to je osuda genocida, odnosno zločina nad Bošnjacima. Stalno smo bili zagovornici da treba osuditi istovremeno sve zločine. Potenciranje samo bošnjačkih žrtava je problem što ta rezolucija ne prolazi", kaže Okolić. On smatra da bi zbog ovoga usvajanje bilo kakve rezolucije u Parlamentu BiH bilo "manipulacija žrtvama". "Da se hteo osuditi zločin nad svim žrtvama, to se moglo uraditi u Hagu, sada u Srbiji, ali i u BiH. Ali tendencija je samo da se osuđuju zločini nad Bošnjacima i eventualno Hrvatima", smatra Okolić.\nFunkcioner SDA i poslanik te stranke u državnom parlamentu Halid Genjac takođe je uveren da bilo kakva rezolucija sa ovom tematikom nema šansi za usvajanje. "Ovo je izborna godina i na svaku pomen teških rana iz naše neposredne prošlosti sve se politizuje na jedan veoma banalan način i valja se po blatu parlamentarne rasprave koja na momente poprima i neukusne oblike. Do te mere se sve banalizuje i koristi u dnevne svrhe da svaka inicijativa tog područja u ovom trenutku jednostavno nema šansi", uverava Genjac. Poslanik HDZ BiH Velimir Jukić kaže da treba usvojiti posebnu rezoluciju kojom bi se osudili zločini u Srebrenici "jer je i Sud u Hagu napravio izuzetak". "Tek nakon toga jednim aktom treba osuditi zločine nad svim narodima u BiH i šire", kaže Jukić.\nPodsećamo, Evropski parlament je u januaru 2009. proglasio 11. jul danom sećanja na genocid u Srebrenici, a tu inicijativu je podržala i Evropska komisija. Sličnu inicijativu u Parlamentu BiH podneli su i bošnjački poslanici, ali nije bilo podrške iz RS, koja smatra da stradanje bilo kog naroda ne treba izdvajati.\nVukadinović: Ne praviti razlike\nPolitički analitičar iz Beograda Đorđe Vukadinović smatra da bi, u slučaju da se u BiH donese neka rezolucija, ona morala da osudi istovremeno sve zločine „zbog složenosti odnosa među narodima“. „Zvaničnici RS su vrlo nezadovoljni ovim, ali neće glasno reagovati. Sarajavo će glumiti nezadovoljstvo, ali su vrlo zadovoljni. U Briselu će rezoluciju jedan deo zvaničnika podržavati kao izlaz iz prošlosti, a drugi će podizati tenzije“, kaže Vukadinović. On je uveren da će rezolucija o osudi zločina u Srebrenici imati dvojak negativan uticaj na Srbiju - „dugoročno će na sebe preuzeti odgovornost za nešto u čemu direktno ni indirektno nije učestvovala, a kratkoročno će porasti međunarodni pritisci na Srbiju i RS, čime će joj otežati pregovore unutar BiH“.\nRe: BiH neće osuditi nijedan zločin\nMa to je neviđena sprdnja....komedija..\npa BiH ne moze da osudi ni jedan zlocin jer ona fakticki i ne postoji,zar ce srbi iz RS osuditi "svoje zlocine"i muslimani iz federacije svoje?sumnjam.


Srbija će nizom različitih aktivnosti na turističkom portalu Fligi, od 15. maja pozvati kineske turiste da posete našu zemlju kada se uspostavi siguran model za turistička putovanja. Kroz različite video prenose biće im prikazane turističke destinacije koje Kinezi inače vole da obilaze u Srbiji - planine poput Zlatibora, Tare, Kopaonika, Šarganska osmica, Drvengrad, ali i banje, predeli Beograda i mnogobrojni spomenici.\n"Preko platforme obratićemo se kineskim turistima da posete neku destinaciju u Srbiji. Zauzimamo što bolji start da kineskim turistima približimo potencijal Srbije, s obzirom na to da smo imali ogroman rast kineskih turista", rekao je ministar trgovine, turizma i telekomunikacija Rasim Ljajić.\nDirektorka turističke organizacije Srbije (TOS) Marija Labović objasnila je za "Blic Biznis" da turistički portal Fligi posećuje ogroman broj ljudi u Kini jer nije namenjen samo promociji već i prodaji smeštaja, pa je zato "odlično što će Srbija tu imati svoje predstavljanje".\n"Oni su nas kontaktirali za ovu kampanju i biće besplatna. Pripremili smo nekoliko lajv-strimova iz Srbije gde ljudi koji govore kineski opisuju predele iz naše zemlje - sa lica mesta, kao turisti. Već smo imali dva koja su organizovana u Beogradu, gde su snimljeni Beogradska tvrđava, Skadarlija, Ušće, Kalemegdanski park, Narodni Muzej, Narodno pozorište i Trg Republike. Ovaj vid promocije je kod njih veoma popularan", navodi Labović.\nKako kaže, biće promovisani različiti sadržaji, s obzirom na to da Kinezi kada dođu u Srbiju vole da obilaze kulturno-istorijsko nasleđe i ono što je na UNESKO listi. Direktorka TOS navodi da će najpre biti istaknuto da za dolazak u Srbiju, kineskim turistima nije potrebna viza, a da će biti naglašeno i da je Srbija mesto gde će ljudima prijati da budu posle stresa od virusa, da "pobegnu u lep predeo i lepu prirodu koju Srbija ima".\n"Kampanja će ići po proizvodima - priroda, kulturno-istorijsko nasleđe, aktivan odmor, spa i relaksacija, gastronomija. Istaći ćemo to što im se sviđa da inače obilaze, a vole da obiđu Zapadnu Srbiju, potez od Beograda preko Topole, Oplenca i Aranđelovca. Zatim Zlatibor, Kopaonik, Tara, Šarganska osmica, Drvengrad, Uvac, kućica na Drini. Takođe banje, iako uglavnom ne koriste terapije u banjama. Govorićemo im i o gostoprimstvu", navodi Labović.\nPrema njenim rečima, Kinezi koji su ih kontaktirali procenjuju da kada se nađe siguran model za putovanja turista, u Kini će biti veoma veliko interesovanje za putovanje u Srbiju.\n"Oni su sigurno prepoznali tu priliku jer su tržišno orijentisani, da će kroz promociju Srbije i oni imati neke benefite. Zamolili su nas i da napravimo kratko obraćanje predsednika Srbije Aleksandra Vučića, jer je on veoma popularan u Kini, naročito posle ove krize i izjava zahvalnosti", rekla je direktorka TOS.\nSrbija će, kako je Labović istakla, imati i dodatnu kampanju na kineskom tržištu, jer je dobila Projekat od Evropske turističke komisije, odnosno pobedila za sredstva da se zajedno sa Crnom Gorom predstavi na tom tržištu.\n"Imaćemo i još jednu ozbiljnu, na prvom mestu digitalnu kampanju u Kini, koju ćemo finansirati ovim sredstvima. Nadamo se da će i ta kampanja krenuti do kraja maja", navela je Labović.


Muzej za 10: Vinčanska žena i nove akvizicije - VranjeNET\nPovodom obeležavanja Međunarodnog dana muzeja, Evropske noći muzeja i Nacionalne nedelje muzeja, od 9. do 15. novembra u Vranju će, kao i u gradovima širom Srbije, šesti put za redom biti održana manifestacija Muzej za 10\nVranjanci će imati priliku da vide dve nove izložbe. U ponedeljak, 9. novembra, u 13 sati u Galeriji Narodnog muzeja dr Aleksandar Bulatović, naučni saradnik Arheološkog instituta iz Beograda otvoriće izložbu pod nazivom Vinčanska žena – boginja majka mit, autorke Tatjane Trajković Filipović, arheologa kustosa Narodnog muzeja iz Niša.\nPored velikog broja figurina koje se mogu videti na jednom mestu, što je izuzetna retkost, značaj ove postavke ogleda se i u tome što se izložbenim materijalom po prvi put prostor donjeg toka Južne Morave tretira kao jedinstven kulturni prostor. Кatalog izloženih antropomorfnih figurina, odnosno publikacija “Poznoneolitska i ranoeneolitska figuralna plastika iz severne oblasti centralnog Balkana”, zainteresovanim posetiocima pružiće mogućnost da se upoznaju sa stilskim i umetničkim karakteristikama plastike kroz nekoliko hronoloških faza po kojima je prepoznatljiva vinčanska kultura.\nIstog dana biće otvorena i izložba brojnih umetnika pod nazivom ”Nove akvizicije Narodnog muzeja Vranje 2015-2019”, u okviru koje će biti predstavljen veliki broj radova otkupljenih uz podršku Ministarstva kulture i informisanja.\nNovo ruho Borine kuće\nU Maloj sali Galerije Narodnog muzeja posetioci će moći da pogledaju i izložbu dečijih radova povodom obeležavanja 50 godina postojanja i rada Osnovne škole “Vule Antić” u Vranju, otvorenu 25. oktobra ove godine.\nVranjanci će moći da vide i novo ruho Muzej kuće Bore Stankovića, koja je otvorena za posetioce 30. januara ove godine, povodom Dana Vranja, u okviru programa obeležavanja 142. godišnjice oslobođenja od Turaka, a uz podršku Ministarstva kulture i informisanja Republike Srbije.\nSvi programi su besplatni, a zbog opasnosti od korona virusa, organizatori podsećaju posetioce da poštuju zaštitine mere, odnosno da nose maske, dezinfikuju ruke na ulazu i drže odstojanje od najmanje dva metra.\nAleksandar BulatovićNarodni muzej Vranje


POSTANI DEO KVART-A: Start najvećeg umetničkog konkursa | Ekspres.net\nPOSTANI DEO KVART-A: Start najvećeg umetničkog konkursa\nUmetnička inicijativa KVART Belgrade Waterfront raspisuje najveći umetnički konkurs na našim prostorima, a učesnici će se nadmetati u izboru za najbolje umetničke radove i savremeni mobilijar, saopštili su organizatori.\nNajuspešniji među njima dobiće priliku da realizuju svoje projekte.\nPrijave na konkurs “Postani deo KVART-a” počele su 14. maja, krajnji rok za prijavu je 23. jun do 15 sati, a detaljne informacije o uslovima učešća nalaze se na belgradewaterfront.com/art.\nU okviru konkursa, učesnici predlažu kreativna rešenja za umetničke instalacije, skulpture i savremeni mobilijar.\nPrilikom izrade predloga, od umetnika se, između ostalog, traže kreativnost i originalnost, a posebno će se vrednovati oni mobilijari koji imaju veliki potencijal za oplemenjivanje prostora.\nOd pristiglih predloga u vidu grafičkih rešenja, skica, 2D i 3D prikaza, žiri će, uz savete naših najeminentnijih kustosa i istoričara umetnosti, izabrati 21 najbolji rad, čiju realizaciju će finansirati kompanija Belgrade Waterfront.\nTri najoriginalnija rešenja osvojiće vredne novčane nagrade – od 30.000, 20.000 i 10.000 evra, a najkreativnije rešenje u kategoriji savremenog mobilijara osvojiće 10.000 evra.\nPobednička dela biće postavljena na otvorenim i zatvorenim prostorima Belgrade Waterfront-a, kao što su Kula Beograd i njeno neposredno okruženje ili najveći regionalni tržni centar Galerija Belgrade.\nKonkurs je otvoren za sve umetnike iz Srbije, od neafirmisanih stvaralaca do etabliranih umetnika, bez obzira na to da li u portfoliju imaju značajne reference u vidu do sada realizovanih umetničkih projekata ili su na početku karijere.\n“Belgrade Waterfront podržava i pokreće različite kulturne i umetničke inicijative, a sada smo izuzetno ponosni što imamo priliku da realizujemo i projekat “Postani deo KVART-a”, kakav do sada nije viđen na našim prostorima. Želimo da domaćim umetnicima pružimo priliku da pokažu svoj talenat i pretoče ga u jedinstvene savremene mobilijare. Belgrade Waterfront će po njima postati prepoznatljiv kao jedinstveni prostor koji integriše umetnost sa najsavremenijim načinom života. Ideja nam je da, zajedno sa umetnicima, kreiramo impresivne lokacije, ali i više od toga – prvoklasne umetničke destinacije kojima će se ljudi iznova vraćati. Uzbudljivo je biti deo ovog projekta i posmatrati kako se razvija urbano jezgro grada koje će umetnost učiniti delom naše svakodnevice”, rekao je Nikola Nedeljković, generalni direktor kompanije Belgrade Waterfront.\nBelgrade Waterfront će na projektu sarađivati sa Galerijom “Štab”, koja će biti zadužena za tehnički deo organizacije konkursa.\n“Osim po izuzetnom nagradnom fondu, konkurs je, pre svega, jedinstven po prilici da učesnici svoje umetničke vizije realizuju u okviru Belgrade Waterfront-a, svojevrsne art destinacije u nastajanju. Ovo nije samo priča o ulepšavanju Belgrade Waterfront-a. Ovaj projekat doprineće atraktivnosti čitave prestonice, a našim umetnicima i srpskoj savremenoj umetničkoj sceni daće ozbiljan vetar u leđa. Rad naših umetnika videće na stotine ljudi svakoga dana”, ističe Marko Brun iz Galerije “Štab”.\nTags belgrade waterfrontdonacijakonkurskvartumetnici\nDANAS OTVOREN KONKURS ZA FESTIVAL SRPSKOG FILMA FANTASTIKE KRUG DVOJKE JE POSLEDNJA ADRESA JUGO-ELITE Počinje Bijenale u Veneciji:Nastup prištinskog umetnika izazvao burne reakcije INTERVJU JOVAN ATANACKOVIĆ: Hram naših pobeda i iskušenja


TAIEX radionica o ispitivanju sorti voća | SORTE Odeljenje za priznavanje sorti\nTAIEX radionica o ispitivanju sorti voća\nShodno odobrenoj mapi TAIEX aktivnosti Uprave za zaštitu bilja i odobrenom zahtevu Odseka za priznavanje sorti, u Nišu 6. i 7. septembra je održana radionica na temu ispitivanja i priznavanja sorti voća , sertifikacije kontrole sortnosti i dr. Na radionici su učestvovali eksperti za priznavanje sorti iz Francuske organizacije koja se bavi registracijom sorti GEVES, Richard Brand kao i organizacija koja vrši ispitivanja sorti u Francuskoj INRA Christophe Tuero a iz regiona Dr Szani Zolt, iz Mađarske institucije koja radi ispitivanja sorti NEBIH.\nIz Uprave za zaštitu bilja pored službenika Odseka za priznavanje sorti , prisustvovali su i službenici iz grupe za sertifikaciju kao i fitosanitarni inspektori dok su iz ovlašćenih organizacija prisustvovali eksperti iz Instituta za voćarstvo u Čačku, Poljoprivrednih fakulteta u Zemunu i Novom Sadu , Instituta PKB „Agroekonomik“, Beograd , i Poljoprivredno savetodavna služba Agrozem iz Niša.\nNa radionici su prvo prezentovane procedure za registraciju sorti voća u Srbiji kao i Registar sorti, održavanje, baze, usaglašenost. Zatim su eksperti ovlašćenih organizacija Evropske Unije predstavili regulative i direktive Evropske Komisije kao i nacionalne propise u svojim zemljama sa osvrtom na karakteristične postupke i procedure. U drugom delu radionice, eksperti su praktično pokazali metode ispitivanja sorti u smislu priznavanja, odnosno DUS testa i karakterizaciju pojedinih morfoloških osobina pri priznavanju.\nUočen je veliki stepen harmonizacije propisa a dogovorena je dalja saradnja između nadležnih službi Srbije i Mađarske odnosno Francuske.


Folksvagen u Evropi gradi šest „gigafabrika“ za automobilske baterije | BL Portal\nFolksvagen u Evropi gradi šest „gigafabrika“ za automobilske baterije\n17. Marta 2021. 22:26\nElektrični automobili su još uvijek skupi, a veliki su i problemi sa snabdijevanjem tržišta dovoljnom količinom baterija. Njemački koncern „Folksvagen“ ima međutim ambiciozne planove sa e-vozilima.\n„Folksvagen“ se sve više ugleda na „Teslu“. Njemački koncern do 2030. namjerava da izgradi šest novih fabrika za proizvodnju baterija za električne automobile.\nPlanira se takođe i stvaranje evropske mreže stanica za brzo punjenje baterija na vozilima. Uz pomoć sopstvene mreže fabrika u kojima se proizvode baterije, njemački koncern želi da se uključi u popularizaciju e-vozila.\nS većom ponudom, cijene takvih automobila trebalo bi da padnu. Najveći evropski proizvođač na taj način direktno napada američkog rivala „Teslu“.\nKako je u ponedjeljak potvrđeno iz „Folksvagena, taj koncern za sjedištem u Volfsburgu sarađivaće sa firmama poput „Nortvolta“ iz Švedske. Partneri su već počeli da grade prvu fabriku u njemačkom Zalcgiteru, a druga će biti mjestu Šelefteo na sjeveru Švedske. Do 2030. bi proizvodnja trebalo da počne na još četiri lokacije.\nŠef Radničkog savjeta u „Folksvagenu“ Bernd Osterloh i premijer pokrajine Donje Saksonije Štefan Vajl (obojica su članovi Nadzornog odbora Folksvagena) zalažu se za to da se na tlu Savezne Republike Njemačke izgradi još jedna dodatna fabrika.\nStrategija „Folskvagena“ je jasna: jednim potezom riješiti nekoliko problema – prije svega stabilno snabdijevanje na duži rok. Slično kao i u poslovima sa proizvodnjom čipova, na svjetskom tržištu događaju se problemi s isporukama dijelova, a evropska automobilska industrija umnogome zavisi od azijskih partnera.\nDrugi aspekt koji igra važnu ulogu u kalkulacijama „Folksvagena“ jeste obim proizvodnje. S njegovim porastom troškovi proizvodnje u sopstvenoj režiji trebalo bi da opadaju, a pad troškova proizvodnje baterija omogućio bi njemačkom koncernu da e-automobile na tržištu ponudi po pristupačnijim, nižim cijenama od sadašnjih.\nTa strategija može se protumačiti kao frontalni napad na „Teslu“. Šef američke kompanije Ilon Mask saopštio je da bi nova „Teslina” fabrika pored Berlina trebalo istovremeno da postane i najveća svjetska fabrika baterija za e-automobile.\nAmerikanci su ujedno najavili da ubuduće mušterijama žele da ponude više modela u segmentu srednje i kompaktne klase – a to su upravo segmenti u kojima dominira „Folksvagen“.\nSudeći po aktuelnim planovima, u šest Folksvagenovih „gigafabrika“ do 2030. bi mogle da se proizvode baterijske ćelije ukupne energetske vrijednosti od 240 gigavat-sati godišnje. To bi u prosjeku bilo 40 gigavat-sati po fabrici. Premijer Donje Saksonije Vajl rekao je da bi, prema njegovom mišljenju, „za najmanje jednu fabriku Folksvagena dobra lokacija bila obala Donje Saksonije“.\nOn pritom prije svega cilja na energiju vjetra, jer proizvodnja baterija bi trebalo da se odvija uz pomoć ekološki obnovljive energije, uz minimalnu emisiju ugalj-dioksida. Planira se da se baterije većim dijelom i recikliraju i zato i stranka Zelenih pozdravlja namjere „Folksvagena“.\nKoncern je, osim toga, najavio da, u saradnji e energetskim koncernima „BP/Aral“ iz Velike Britanije/Njemačke, odnosno „Ibedrolom“ iz Španije i „Enelom“ iz Italije planira da znatno proširi mrežu „punionica“ električnih automobila u Evropi.\nDo 2025. bi trebalo da bude instaliramo oko 18.000 punktova za brzo punjenje baterija „Punjenje baterije bi trebalo da bude jednostavno kao i točenje goriva“, najavio je šef koncerna „Folksvagen“ Herbert Dis.\nZajedničkom inicijativom bi 2025. bi, prema planovima njemačke firme, trebalo da bude pokrivena otprilike trećina potreba na tržištu javno dostupnih „punionica“ u Evropi.\nPrije objavljivanja planova o ekspanziji u oblasti elektro-mobilnosti, potvrđeno je da je uprava „Folskvagena“ sa Radničkim savjetom postigla dogovor i oko koncepta kojim bi trebalo da se smanji broj zaposlenih. List Handelsblat, pozivajući se na izvore iz koncerna, piše da se da je riječ o oko 5.000 radnih mjesta.\n„Folskvagen“ neće početi da masovno dijeli otkaze, jer će se broj radnika smanjivati u skladu sa socijalnim planom i zaštitom egzistencije radnika. To znači da će „Folksvagen“ svojim radnicima ponuditi na primjer odlazak u prijevremenu penziju po povlašćenim uslovima, kao i neke druge koncepte dogovorene u saglasnosti s predstavnicima radnika.\nAko se radnici ipak u dovoljnom broju ne odluče da prihvate ponudu koncerna, posmatrači ne isključuju mogućnost da se na njih poveća pritisak da ipak napuste firmu.\n„Folskvagen“ se za taj korak odlučio zbog strukture troškova. U poređenju s konkurencijom, oni su, kako tvrdi menadžment, previsoki. Zato su u decembru čelni ljudi njemačke firme odlučili da do 2023. smanje fiksne troškove za pet odsto.\nTags: baterije, Električni automobili, fabrike, Folksvagen\nPobjeda Borca u Visokom


Sarajka ostala zatečena novim pravilima: Ko ima prednost u ambulantama prilikom testiranja na Covid-19?! | DEPO Portal\nOdluka stigla s 'viših' instanci\nUposlenica koja ih je obavijestila o ovim pravilila obrazložila je da im je lista kategorija koje imaju prednost dostavljena "s viših instanci"\n- Dobili smo informaciju da prilikom testiranja na Covid-19 prednost imaju onkološki pacijenti, invalidi i porodice šehida i poginulih boraca, ali ne i sljedeće kategorije: trudnice, starije osobe, osobe koje su pokazivale simptome Covida-19, djeca i djeca sa dijabetesom, navela je u svom pismu.\nKako je pojasnila, uposlenica koja ih je obavijestila o ovim pravilila obrazložila je da im je lista kategorija koje imaju prednost dostavljena "s viših instanci".\n- Obzirom da se testiranje obavlja u JU Dom zdravlja KS, molim Vas da upit uputite njima - stajalo je u odgovoru dr Anise Bajramović.\nNadamo se da će neka od "nadležnih ustanova" ipak naći za shodno da građanima pojasni ko zaista ima prednost prilikom testiranja na Covid-19, te u koju kategoriju spadaju pacijenti kojima je određena hospitalizacija?!


U Domu Vojske Srbije otvorena izložba Vojska u našem objektivu\nBeta\t 25. maja 2016. 18:30\nU Maloj galeriji Doma Vojske Srbije danas je otvorena izložba „Vojska u vašem objektivu“, koja predstavlja postavku odabranih fotografija pristiglih na konkurs za izbor najbolje fotografije u 2015. godini, koji je Uprava za odnose sa javnošću Ministarstva odbrane raspisala krajem prošle godine na društvenoj mreži Fejsbuk.\nPrisutnima su se obratili direktor Medija centra “Odbrana”, pukovnik Stevica S. Karapandžin, kao i autor postavke, fotoreporter Zoran Milovanović. Izložbu je otvorio načelnik Uprave za odnose sa javnošću Ministarstva odbrane, kapetan bojnog broda Petar Bošković.\n“Počeli smo stidljivo i sramežljivo, a danas imamo više od 200.000 pratilaca na Fejsbuku. Treba imati u vidu da je njih 1.500 poslalo svoje fotografije, a autor izložbe Zoran Milovanović je one koje su ušle u uži izbor maestralno složio. Konkurs i izložba rezultat su dobre dvosmerne komunikacije posetilaca i naše ekipe u Upravi za odnose sa javnošću. Sigurno ćemo organizovati još sličnih akcija, ali to je za neku narednu izložbu”, poručio je kapetan bojnog broda Bošković.\nPukovnik Karapandžin rekao je da je ovaj konkurs Ministarstva odbrane pokazao način na koji građani Srbije doživljavaju vojsku svoje zemlje.\n“Prva tri mesta, prema broju sviđanja ili glasova, osvojile su fotografije na kojima su pripadnici Vojske Srbije sagledani s emocijama, nežnošću i okruženi voljenim osobama. To potvrđuje da se u našem narodu Vojska i dalje doživljava blisko i s poverenjem”, rekao je pukovnik Karapandžin.\nMilovanović je naglasio da fotografija nastaje u određenom trenutku vremena i da fotografija čini trajnim taj trenutak kada on prodje. Autor izložbe je zaključio i da Vojska Srbije tradicionalno ima dobar pristup prema fotografiji.


SPS, LDP i URS postavili ultimatum: DS ima 24 sata 25.Maj.2012, 13:51, Izvor: eIzbori.com\nSocijalistička partija Srbije, Liberalno-demokratska partija i Ujedinjeni regioni Srbije smatraju da je proglašenje konačnih rezultata predsedničkih izbora poslednji momenat da Demokratska stranka zvanično kaže ko je njen predlog za novog premijera.\nSPS, LDP i URS zauzeli su zajednički stav - DS ima >> Pročitaj celu vest na sajtu eIzbori.com << 24 sata da odluči i saopšti ko je njen predlog za mandatara nove vlade, saznaje Danas.\nUkoliko se to ne desi, ove partije će se udružiti u blok i od demokrata zatražiti da im prepuste mesto premijera.\n„Socijalistička partija Srbije, Liberalno-demokratska partija i Ujedinjeni regioni Srbije smatraju da je proglašenje konačnih rezultata predsedničkih izbora poslednji momenat da Demokratska stranka zvanično kaže ko je njen predlog za novog premijera. Ako DS to ne želi da kaže, ili iz nekih svojih unutrašnjih razloga ne može ili ako uopšte nema rešenje, SPS, LDP i URS će pred njom nastupiti kao jedinstveni politički blok, koji će ovako udružen u Skupštini Srbije biti brojniji i od DS i od SNS.“\nDačić, Jovanović i Dinkić su ovlašćeni pregovarači koalicija koje predvode i koje bi, udružene, u novom sazivu Narodne skupštine imale ukupno 79 poslanika - 44 lista oko SPS, 19 Preokret i 16 URS. To je šest mandata više od liste SNS i dvanaest od liste DS. U tom slučaju, samo bi takozvana velika koalicija demokrata i naprednjaka bila brojnija od udruženih SPS-PUPS-JS, Preokreta i URS.\nDS:Velika koalicija je nemoguća\nKako ističe izvor lista 'Danas' iz vrha DS, mada se ograđujući da je to njegovo lično mišljenje, priče o velikoj koaliciji nemaju veze s realnošću. „To nije interes DS, pogotovo kada imamo čvrsto i pouzdano partnerstvo SPS i, sa LDP ili URS, nova vlada treba samo da nam padne u ruke. Zašto bismo pravili koaliciju s naprednjacima, nema tu nikakve logike, niti bi bilo u interesu stranke, naprotiv“, ocenjuje naš sagovornik.\nIzvor: DanasPogledaj vesti o: Ujedinjeni Regioni Srbije\n25.Maj.2012, Izvor: eIzbori.com\nLider SPS negira navode medija da je ta stranka, zajedno sa LDP-om i URS-om, dala DS-u rok od 24 sata da objavi ime svog mandatara za sastav nove vlade i da će, u suprotnom, ove partije tražiti od DS-a da im prepusti to mesto..\nLider Socijalističke partije Srbije Ivica Dačić demantovao je navode...


Tramp sa Junkerom o trgovini i carinama\n► Tramp sa Junkerom o trgovini i carinama\n25.07.2018 | 20:25h ► 22:57h Vašington\nPredsednik SAD Donald Tramp sastaje se danas u Beloj kući s predsednikom Evropske komisije Žan-Klodom Junkerom i komesarkom za trgovinu Sesilijom Malmstrem u vreme zabrinutosti zbog sve većeg trgovinskog spora dve strane oko automobila.\nTramp je naveo da želi fer trgovinski sporazum s EU i da se nada da će se doći do rešenja. Prema njegovim rečima, najbolje bi bilo da uopšte nema carina ni ograničenja.\nEvropski lideri pokušavaju da odgovore Trampa od uvođenja carina na automobile i auto-delove, jer bi to štetilo obema stranama.\nEvropljani su upozorili da su spremni da uvedu carine na 20 milijardi dolara američke robe ako Tramp uvede carine na automobile.\nPomirljivi tonovi Junkera i Trampa na sastanku u Vašingtonu\nPredsednik Evropske komisije Žan-Klod Junker i američki predsednik Donald Tramp dali su smirujuće izjave uoči današnjeg sastanka u Beloj kući u nastojanju da smire tenzije oko rastućih trgovinskih sukoba.\n"Mi smo bliski partneri, saveznici, ne neprijatelji", rekao je Junker dok je Tramp rekao da očekuje nešto "vrlo pozitivno" od njihovog susreta.\nJunker je takođe istakao da Brisel i Vašington treba da rade zajedno.\n"Mi predstavljamo polovinu svetske trgovine, 1.000 milijadi dolara trgovine je između nas", rekao je šef Evropske komisije.\nTramp je uzvratio da bi se slažio ako bi mogli da "nemaju ni carine, ni barijere ni subvencije" i da bi SAD tada bile "izuzetno zadovoljne".\nAmerički predsednik nije propustio da podseti da je njegova zemlja izgubila "stotine milijardi dolara s Evropskom unijom."\n"Mi samo želimo jednake uslove za naše poljoprivrednike, industrijalce, za sve", dodao je Tramp.\nTramp je rekao da SAD žele "fer trgovinski sporazum" s Evropskom unijom.\nJunker je rekao da dve strane treba zajedno da rade na tome da reše nedavne nesuglasice oko Trampovih pretnji da će uvesti carine na uvoz evropskih automobila i oko evropskih planova da uzvrati ako se to desi.\n"Treba da razgovaramo o smanjenju carina umesto njihovom povećanju", rekao je Junker, a Tramp je klimao glavom.\nTramp je nagovestio da bi EU mogla da bude veliki dobitnik u nekom revidiranom trgovinskom sporazumu.\nEvropska unija je od 1. juna podvrgnuta američkim carinama od 25 odsto na uvoz čelka i 10 odsto na aluminijum, pošto Tramp smatra da evropske zemlje ne otvaraju dovoljno svoje tržište američkim proizvodima. Brisel je uzvratio uvođenjem carina na neke tipično američke proizvode kao što su motocikli Harli Dejvidson i puter od kikirikija.\nMeđutim Tramp preti da će, ukoliko nema popuštanja od strane Evrope, uvesti carine na uvoz evropskih automobila što posebno zabrinjava Nemačku gde taj sektor zapošljava oko 800.000 ljudi.\nTramp je više puta nazvao EU, koja uključuje neke od najstariji i najposvećenijih saveznika SAD, da je nefer trgovinski partner i čak je nazvao neprijateljem.\nSvaki trgovinski spor koji bi uključio automobile imao bi velike posledice za ekonomije obe strane. EU ima veliki udeo u američkoj industriji gde evropske kompanije proizvode gotovo tri miliona automobila godišnje, i predstavljaju četvrtinu američke proizvodnje.\nPredsednik Evropske komisije Žan-Klod Junker rekao je danas u Vašingtonu da je sa domaćinom, američkim predsednikom Donaldom Trampom, dogovorio da se obe strane uzdrže od uvođenja dodatnih carina dok traju razgovori o trgovini, prenose agencije.\nJunker je rekao da je "nameravao da danas sklopi dogovor i da je danas sklopio dogovor".\nTramp je rekao da su obe strane saglasne da se kreću ka potpunom ukidanju carina, ograničenja i subvencija, kao i da će raditi na rešenju problema carina na čelik i aluminijum.\nOn je naveo da je EU pristala da "kupi veliku količinu američke soje", kao i da poveća uvoz američkog tečnog gasa.\nTramp je rekao ovo "veliki dan za slobodnu i fer trgovinu", preneo je Asošiejted pres.\ntrgovinski spor /


2. septembar 2010. - Reforma\nSporazum o slobodnoj trgovini između Srbije i Turske, koji bi trebalo da poveća obim trgovinske razmene između dve zemlje, a posebno srpski izvoz, kao i da srpskim privrednicima pruži nove mogućnosti za povećanje proizvodnje, počinje da se primenjuje od 01.09.2010.godine.\nSrpski privrednici zahvaljujući ovom sporazumu dobijaju nove mogućnosti za povećanje proizvodnje i privlačenje stranih investitora, a ubuduće će moći da koriste i sve pogodnosti zajedničke proizvodnje i dijagonalne kumulacije porekla sa Turskom.\nPrivrednici će, zahvaljujući dijagonalnoj kumulaciji, moći da nabavljaju sirovine i poluproizvode, prerađuju ih u Srbiji i dalje plasiraju u Evropsku Uniju, Tursku i zemlje CEFTA, bez carina, ili sa preferencijalnim carinama.\nNa taj način realizuju se značajne ekonomske prednosti Prelaznog sporazuma o stabilizaciji i pridruživanju sa EU, zajedno sa CEFTA sporazumom i Sporazumom o slobodnoj trgovini sa Turskom.\nSporazum o slobodnoj trgovini između Srbije i Turske potpisan je na Ekonomskom samitu u Istanbulu, 1. juna 2009. godine, a Skupština Srbije potvrdila ga je 11. decembra iste godine. Turska je potvrdila sporazum o slobodnoj trgovini sa Srbijom 7. maja ove godine.\nU Službenom listu Evropske unije od 20. avgusta objavljeno je ažurirano obaveštenje o primeni dijagonalne kumulacije porekla između EU, zemalja zapadnog Balkana, učesnica procesa stabilizacije i pridruživanja i Turske. Tim obaveštenjem konstatovano je da Srbija zvanično od 1. septembra 2010. ispunjava sve uslove za primenu dijagonalne kumulacije porekla sa EU, Turskom i zemljama jugoistočne Evrope – potpisnicama CEFTA sporazuma (Albanijom, Hrvatskom, Bosnom i Hercegovinom, Makedonijom i Crnom Gorom).


Reakcija Kita Haringtona na poslednju epizodu Igre prestola\nPogledajte kako se Kit Harington rasplakao kad je saznao sudbinu Džona i Deneris\nShowbiz Autor:N1 Beograd27. maj. 201920:39 > 20:47\nKablovski kanal HBO prikazao je dokumentarac "Igra prestola: Poslednja straža" o snimanju nedavno završene epskofantastične serije koja je već stekla kultni status. Najveću pažnju gledalaca privukao je snimak glumca Kita Haringtona koji se rasplakao kada je saznao kako je završena priča njegovog lika Džona Snežnog i kraljice Deneris Targerijan.\nPoslednja epizoda serije „Igra prestola“ emitovana je pre nedelju dana, a reakcije (mahom razočaranih) obožavalaca se ne stišavaju. Naravno, ukoliko niste još odgledali finale, a planirate da to učinite, savetujemo vam da ne čitate dalje, jer vam možemo pokvariti utisak.\nDa manija oko „Igre prestola“ i dalje traje, potvrdio je i dokumentarni film HBO-a o snimanju serije, koji je na društvenim mrežama privukao ništa manju pažnju od poslednjih epizoda.\nOdmah po emitovanju, internetom se proširio snimak sa zajedničkog čitanja scenarija poslednje epizode, tokom kojeg Kit Harington, koji u seriji glumi Džona Snežnog, saznaje da će njegov lik ubiti svoju ljubavnicu (i poludelu tetku) Deneris Targerijan.\nDok Danijel Bret Vajs, jedan od kreatora serije „Igre prestola“, čita pomenutu scenu, vidimo Haringtona kako se prvo hvata za glavu, a zatim počinje da plače.\nHarington je navodno odbijao da pročita scenario poslednje epizode do zajedničkog čitanja i stoga je bio jedini iznenađen za stolom.\nigra prestolaKit Harington


Isa Mustafa: Uobičajeno je da građani u uslovima krize traže promene - Svet - Dnevni list Danas\nPočetna » Svet » Isa Mustafa: Uobičajeno je da građani u uslovima krize traže promene\nIsa Mustafa: Uobičajeno je da građani u uslovima krize traže promene\nPredsednik Demokratskog saveza Kosova Isa Mustafa komentarisao je izborne rezultate u opštini Podujevo u kojoj je DSK prvi put posle 20 godina izgubio, i izjavio da je uobičajeno da građani u uslovima krize traže promene.\nMustafa je rekao za Kljan Kosova da je rezultat neočekivan, ali da „glas suverena zaslužuje da se poštuje“, preneo je Kossev.\nBivši kosovski premijer naglasio je da bi DSK trebalo da se okrene prema zahtevima i potrebama mladih.\n„U kriznom stanju, bilo zdravstvenom, socijalnom ili ekonomskom, ljudi teže traženju rešenja kroz promene. Međutim, dokazano je da promene često ne donose rezultate“, rekao je Mustafa.\nDemokratski savez Kosovagrađanigubitak izboraIsa MustafaPodujevopredsednikpromeneuslovi krize


Danas predsednički izbori u Severnoj Makedoniji | Infomedia Balkan\nPolitika | 21.Apr.2019 - 08:28 h\nU Severnoj Makedoniji se održava prvi krug predsedničkih izbora, prvih u toj zemlji posle potpisivanja Prespanskog sporazuma sa Grčkom i promene imena.\nKandidat vladajuće koalicije SDS-a i albanske DUI je Stevo Pendarovski. Opozicioni VMRO-DPMNE kandiduje Gordanu Siljanovsku Davkovu, dok je Bljerim Reka kandidat albanskih opozicionih partija, Bese i Alijanse za Albance.\nDva vodeća kandidata, Pendarovski i Siljanovska Davkova, prema predizbornim anketama nisu blizu većinske podrške, preneo je Rojters.\nUkoliko danas ne bude pobednika, Severna Makedonija će predsednika dobiti 5. maja, u drugom krugu.\nIzbori se smatraju ključnim testom za opstanak vlade Zorana Zaeva, u društvu koje je duboko podeljeno.\nReč je o prvim izborima u toj zemlji posle potpisivanja Prespanskog sporazuma sa Grčkom i promene imena u Republika Severna Makedonija.\nFunkcija predsednika je uglavnom protokolarna, ali šef države komanduje oružanim snagama i potpisuje zakone koje donosi parlament.\nRojters podseća da je odlazeći predsednik Đorđe Ivanov odbio da potpiše nekoliko ključnih zakona koje je usvojio parlament, uključujući i zakon o široj upotrebi albanskog jezika, i time odložio njihovo sprovođenje.


Basara: Većina je kriva što je dopustila da manjina “žari i pali” Srbijom\nBy GLASRAZUMA.RS , in DRUŠTVO , at 12/01/2019\nKnjiževnik Svetislav Basara ocenio je da većina u Srbiji nije za vlast Srpske napredne stranke i Aleksandra Vučića, ali da je krivica većine što je dopustila da Srbijom “žari i pali” manjina.\n“Većina Srbije nije za Vučića, to se zaboravlja. Krivica je većine zašto je dopustila da Srbijom pali i žari jedna takva manjina”, izjavio je Basara na tribini lista Danas “Zlatno doba NIŠtavilA” koja je organizovana u Nišu.\nBasara je rekao da se zaboravlja da je Vučić na izborima dobio 25 odsto glasova ukupnog broja glasača i zapitao zbog čega se većinska Srbija stoprocentno bavi onim što Vučić radi, a sama ne radi ništa.\n“Većinska Srbija ne radi apsolutno ništa osim što jadikuje i što se nada da će demonstracije i neka ‘kritična masa’ rešiti situaciju. To je apsurd i samozavaravanje”, izjavio je Basara.\nOn je rekao da će stanje u našoj zemlji nastaviti da se pogoršava ukoliko se nezadovoljstvo koje se u ljudima taloži decenijama, ne pretoči u političku, a ne “uličarsku borbu”.\n“Sutra da Vučić da vlast kome će da je preda? Imamo Đilasa koji uopšte nema političku stranku, a vođa je opozicije. Imamo Boška Obradovića koji je je ideološki gori od Aleksandra Vučića”, istakao je Basara.\nPrema njegovim rečima, sve su prazne priče dok se ne pojave dve ili tri autentične nove stranke, dok nezadovoljstvo ne dobije političku formu i ne postave se jasni ciljevi.\n“Jasni cilj je da se stvori društvo građana. Dok nema slobodnih građana uvek će neka manjina terorisati ostatak. Pojaviće se inicijative o osnivanju stranaka, stvari idu u tom smeru.Učlanjujte se i utičite na svoju sudbinu. Ne očekujte od glumaca, pevača i omladine da bilo šta uradi. Ukoliko i nešto urade neće znati šta da rade sa tim”, izjavio je Basara.\nUrednik lista Danas Radivoj Cvetićanin kazao je da je sudbina građana u njihovim rukama, da postoji još faktora koji utiču na promenu.\n“Lično mislim da se naša stvar rešava i u Americi i da Amerika zapravo svojom borbom i konfrontacijama ‘za’ i ‘protiv’ Trampa rešava i našu sudbinu. Ukoliko iduće godine ili tokom ove tamo dođe do promene onda su moguće, realno je očekivati, promene i kod nas ali i u Izraelu, Mađarskoj, Hrvatskoj i u drugim sredinama gde su na vlasti populisti koji su autoritarci”, istakao je Cvetićanin.\nOn je rekao da nije samo bitno promeniti vlast, već moramo znati i šta će biti posle toga, jer ukoliko “sjaše Kurta, a uzjaše Murta, onda ništa nismo uradili”.\n“Krajnji je trenutak da Srbija krene ka promeni koja će sasvim promeniti paradigmu da bi uspostavili jednu relativno normalnu zemlju koja će izaći iz stereotipa i modela u kojima je do sada bila”, naglasio je Cvetićanin.\nPredsednik Udruženog pokreta slobodnih stanara Đokica Jovanović istakao je da će se kod većine ljudi u Srbiji nešto promeniti onda kada počnu više da veruju svojem frižideru, umesto televizoru.\n“To je najbolje sredstvo za borbu protiv beskurpulozne propagande kojoj smo izloženi. Sve dok više verujemo televiziji živećemo tu gde jesmo, nezadovoljni sami sobom. Mnogi su zbog tog nezadovoljstva digli ruke od sebe, a što je još tragičnije mnogi su digli ruku na sebe”, izjavio je Jovanović.\nUrednica Južnih vesti Gordana Bjeletić istakla je na tribini da ova i prethodna vlast u Nišu mnogo novca i energije troše kako bi u javnosti prikazale da su stvari zapravo lepše i drugačije nego što jesu.\n“Na medijskom konkursu podeljeno je 50 miliona dinara, 30 miliona dinara dato je jednom vlasniku privatnog medija da bi stvari u javnosti prikazao onakvim kave nisu”, izjavila je Bjeletić.\nDopisnica lista Danas iz Niša Zorica Miladinović je ovom prilikom podsetila da je pre nekoliko godina na ulazu u Niš neko postavio trasparent na kome je pisalo “NIŠta”, ali da se vlast svih ovih godina trudi da nas uveri da Niš nije ništa, da dolaze novi investitori, da se ljudi zapošljavaju i da se bolje živi.\n“Sve te priče o dolasku desetak investitora, upošljavanju 20.000 ljudi i 210 miliona evra investicija imaju i naličje. Fabrike koje su otvorene zapravo su ugovorene pre 2012. godine pa se ova vlast kiti tuđim perjem. Od 210 miliona evra investicija, 90 čine subvencije za zapošljavanje isplaćene iz državne kase”, rekla je Miladinović.\nOna je istakla da radnici u novootvorenim fabrikama rade na određeno vreme, otkazi im stalno vise iznad glava, zarađuju jedva malo više od “minimalca” i nemaju pravo na sindikalno organizovanje.\nOsim tribine, list Danas je u Nišu organizovao promociju tog lista i kalendara sa karikaturama Predraga Koraksića Koraksa. Tribinu i uličnu akciju dnevni list Danas organizovao je u saradnji sa organizacijom Novi optimizam.\nNeprihvatljivo vređanje novinara Sene Todorović i Milutina Mitrića\nUdruženje novinara Srbije (UNS) osuđuje i smatra neprihvatljivim uvrede koje su prehodnih dana nosioci političkih funkcija i članovi političkih partija…\nČetvrta epizoda emisije „Malagurski ukratko“: Da li je 5G mreža opasna?\n5G tehnologija. Pre nego što smo raščistili da li su 3G i 4G mreže mobilne telefonije bezbedne za naše zdravlje,…\nPoznata jutjuberka otkrila da je sa 14 godina bila žrtva napada, a niko nije reagovao (VIDEO)\nPopularna jutjuberka Lea Stanković ispričala je na svom Jutjub kanalu kako je imala 14 godina kada je bila žrtva napastvovanja….\nUdruženje novinara Srbije (UNS) protestuje što je danas dopisniku „Blica“ i novinaru lista „Rasina pres“ Gvozdenu Zdraviću zabranjeno da izveštava…\nZašto nema “Danasa” na nekim kioscima?\nDnevni list Danas već tri sedmice ne može da se pronađe na kioscima kompanije Kordoba Plus, koja ima oko 20…


Prosečna plata u avgustu niža od julske – GRAD Kruševac\nNaslovna » Društvo » Prosečna plata u avgustu niža od julske\nProsečna kruševačka neto plata, isplaćena u avgustu, prema podacima Republičkog zavoda za statistiku, iznosi 49.350 dinara i za oko 1.100 dinara je niža od proseka koji je u našem gradu zabeležen u julu. Istovremeno, na nivou Republike prosečna neto plata u avgustu je bila 58.513 dinara, a mesec dana ranije je iznosila 60.029 dinara\nStatistika pokazuje da je neto zarada u periodu januar – avgust ove godine, u odnosu na isti period prošle godine, porasla 9,2 odsto nominalno i 7,6 odsto realno.\nU poređenju sa istim mesecom prethodne godine, prosečna neto zarada za avgust ove godine nominalno je veća za 8,1 odsto, odnosno za 6,1 dosto realno.\nMedijalna neto zarada za avgust ove godine je iznosila 45 000 dinara, a to znači da je polovina zaposlenih ostvarila zaradu do tog iznosa.\nPodaci pokazuju i da je neto prosek zaposlenih u javnom sektoru bio 66.492 dinara, van tog sektora 55.081, a da su zarade zaposlenih u pravnim licima u proseku iznosile 62.527, dok su preduzetnici i njihovi radnici ostvarili prosek od 31.386 dinara.\nPosmatrano po gradovima i opštinama Kruševac je zauzeo 72. mesto medju skoro 170 opština i gradova u Srbiji. Viši prosek zarade imali su stanovnici svih beogradski opština (17), potom oni koji rade na području 25 opština i gradova u Vojvodini i zaposleni na teritoriji 29 gradova i opština u užoj Srbiji.\nProsečna plata u Rasinskom okrugu u avgustu je bila 47.432 dinara, te je naš Okrug zauzeo 22. mesto među ukupno 25 okruga (statističkih oblasti) u Srbiji.\nKruševljani su imali najvišu zaradu u našem Okrugu, a slede Trstenik sa prosečnih 45.283 dinara, Brus sa prosekom od 44.918 dinara, Ćičevac gde je prosečna zarada iznosila 44.381 dinara, te Aleksandrovac sa 44.310 i Varvarin sa 41. 498 dinara.\nProsečna kruševačka neto plata, isplaćena u avgustu, prema podacima Republičkog zavoda za statistiku, iznosi 49.350 dinara i za oko 1.100 dinara je niža od proseka koji je u našem gradu zabeležen u julu. Istovremeno, na nivou Republike prosečna neto plata u avgustu je bila 58.513 dinara, a mesec dana ranije je iznosila 60.029 dinara Statistika pokazuje da je neto zarada u periodu januar – avgust ove godine, u odnosu na isti period prošle godine, porasla 9,2 odsto nominalno i 7,6 odsto realno. U poređenju sa istim mesecom prethodne godine, prosečna neto zarada za avgust ove godine nominalno je veća za…\nkruševac neto plata posečna statistika zavod\t2020-10-26\nTag : kruševac neto plata posečna statistika zavod\nPrethodni : Košarkašice Bagdale bolje od Leskovčanki\nSledeći : Korona kod radnice zatvara obdaništa u Aleksandrovcu\n14. maja 2021., 14:54


ITALIJANKA OBORILA REKORD SP: Egonu nanizala 44 poena | Sport express\nITALIJANKA OBORILA REKORD SP: Egonu nanizala 44 poena\nIz časa u časIzlogOdbojka 19. oktobra 2018. admin\nRepreyentacije Italije i Srbije u borbi za svetsku medalju – epizoda dva. Jedinu bronzu i jedinu medalju na SP 2006. na istom mestu, naš...\nRepreyentacije Italije i Srbije u borbi za svetsku medalju – epizoda dva. Jedinu bronzu i jedinu medalju na SP 2006. na istom mestu, naš tim je osvojio posle pobede protiv Italijanki – 3:0, a to je baš kao i sada, bio drugi susret ovih timova na šampionatu. Prvi u grupi dobila je isto Srbija, tako da nije potvrđeno pravilo da ne može da se dobije isti protivnik dva puta.\nPoslednji međusobni duel na velikim takmičenjima, pre ovog na F6 u Japanu, koji je Srbija dobila 3:1, odigrale su na OI u Riju. U grupnoj fazi naše su slavile 3:0. Pre toga 2013. na Evropskom prvenstvu Srpkinje su pobedile u četvrtfinalu 3:0. Od 2007. do 2010. sve okršaje su dobile Italijanke.\nPoslednjih godina Italija nema mnogo uspeha kao što je to bilo nekada, ali je na ovom SP promovisala novu moćnu mladu selekciju, kojoj se smeši blistava budućnost. Predvodnik je neverovatna Paola Egonu, devojka koja je danas protiv Kine u polufinalu zabeležila 44 poena i tako oborila rekord svetskih šampionata, koji je držala Jelena Pavlova iz Kazahstana (40 poena 2006.). Rođena je 1998. godine i ima priliku svojoj zemlji da donese mnoštvo medalja…


Poslanike zanimaju Telekom, svinjska kuga, poplave – Nadlanu.com\nPoslanike zanimaju Telekom, svinjska kuga, poplave\nBEOGRAD, 2. decembra 2010. (Beta) - Poslanici Skupstine Srbije u četvrtak su u okviru vremena za postavljanje pitanje tražili od nadležnih odgovore vezane za prodaju Telekoma, pojavu svinjske kuge u Sremu, kao i o plaćanju socijalnog osiguranja i o nadoknadi za štetu od poplave.\nPoslanik Partije ujedinjenih penzionera Srbije Konstantin Arsenović pitao je zašto oko 230 meštana Velikog sela u beogradskoj opštini Palilula koji su još 2006. pretrpeli štetu zbog izlivanja Dunava do danas nisu dobili nikakvu nadokanadu.\nPoslanik Demokratske stranke Srbije Arsen Đurić pitao je premijera Mirka Cvetkovića da li će "uraditi dobru stvar za građane" i povući odluku o prodaji Telekoma koji je, kako je naveo, najstabilinija srpska kompanija.\nŠef poslanikče grupe Srpske radikalne stranke Dragan Todorović pitao je da li je predsednik Srbije Boris Tadića dobio odgovor na pitanje koje je svojevremeno postavio kao ministar za telekomunikacije o tome da li je bilo korupcije u vreme prve prodaje Telekoma.\nŠef poslaničke grupe Liberalno demokratske stranke (LDP) Čedomir Jovanović upitao je premijera Mirka Cvetkovića i ministra poljoprivrede Sašu Dragina kako je moguće da se na najorganizovanijoj farmi svinja u Sremu pojavi svinjska kuga a da se kamionima zaražene životinje transportuju u neka mesta iza Zrenjanina.


Izvor: B92, 23.Okt.2019, 18:06\nPomoć koju su Crvena zvezda i Partizan dobili u proteklih pet godina - izazvala je pažnju dela javnosti. Kome sve i za šta država daje pomoć.\nVest o tome da država daje subvencije taksistima i izjava ministra finansija Siniše Malog da su fudbalskim klubovima Crvena zvezda i Partizan od države dobili više od 4,4 milijarde >> Pročitaj celu vest na sajtu B92 << dinara izazvale su brojne reakcije dela javnosti.\nOn je precizirao da je država u tom periodu košarkaškim klubovima Crvena zvezda i Partizan pomogla sa 1,626 milijardu dinara, odnosno 1,217 milijardu dinara, a da su "večiti" rivali u fudbalu dobili 727 miliona - Crvena zvezda i 899,4 miliona dinara - Partizan.\n"Javna preduzeća su u državnoj svojini i država treba da uspostavi menadžment da ta preduzeća ne bi imala gubitke, već suficit, pa će to ići u budžet", navodi Šuković.\n"Pošto je reč o preduzećima koja obezbeđuju infrastrukturu za građane, onda ona moraju da postoje i u tom smislu je nekad opravdano pomoći im", kaže on.\n"Ako država da subvenciju nekom javnom preduzeću, mora da se zna kako je potrošen, da li preduzeće funkcioniše kako treba ili ne i da se na kraju zna da li je taj novac zaista potroše na ono na šta je trebalo."\nSavić dodaje da javna preduzeća često "na sva usta" govore o uspesima, a da u suprotnim situacijama nema ni reči o tome.\n"I u tim situacijama jedni - najčešće vlast - vide samo belo, drugi - opozicija - vide samo crno. Mora se tačno sve znati - to je novac građana ove zemlje."\nRadio Slobodna Evropa: Šta možeš u Srbiji sa novcem za Crvenu zvezdu i Partizan\nRTS: Šta kažu "večiti" - kome država više pomaže?\nBeta: TS: Državna davanju za sportske klubove zloupotrebe resursa\nDanas: Transparentnost Srbija: Dodela sredstava klubovima kao zloupotreba službenog položaja


Proizvodnja električne energije u „TE-KO Kostolac“: Stabilno tokom jeseni\nPOČETNA ENERGETIKA I RUDARSTVO Proizvodnja električne energije u „TE-KO Kostolac“: Stabilno tokom jeseni\nPlan proizvodnje energije premašen za pet odsto\nTermoelektrane u Kostolcu su za prvih devet meseci 2017. ostvarile proizvodnju od pet milijardi kilovat-sati električne energije, čime je plan nadmašen za pet odsto. U oktobru, TE „Kostolac A“ i TE „Kostolac B“ nastavile su sa potpunom realizacijom proizvodnih zadataka, pa je tokom prve dve nedelјe oktobra elektroenergetskom sistemu Srbije isporučeno oko 299 miliona kWh električne energije.\nBlokovi TE „Kostolac A“ proizveli su do 15. oktobra skoro 1,6 milijardi električne energije, čime je plan nadmašen za jedan odsto. Posmatrano po blokovima, blok A1 je u tom periodu proizveo približno 462 miliona kWh. Blok A2, čija snaga iznosi 210 megavata, predao je više od 1,13 milijardi kilovat-sati električne energije i prebacio plan za šest odsto.\nU Termoelektrani „Kostolac B“ je do polovine oktobra zabeležena proizvodnja električne energije od 3,79 milijardi kilovat-sati, čime je realizacija plana premašena za sedam odsto. Blok B1 je ovom učinku doprineo sa proizvodnjom koja iznosi oko 1,8 milijardi kWh električne energije, dok je na bloku B2 proizvedeno oko 1,92 milijarde kWh.\nPRETHODNI ČLANAKAkcija dobrovoljnog davanja krvi u MZ “Čačalica” u petak u Požarevcu\nSLEDEĆI ČLANAKKineska svemirske letelice od 8,5t mogli bi da završe u Srbiji\nProizvodnja električne energije: Više od milion MWh za dva meseca\nIz TE „Kostolac B“: Stabilno u 2021.\nTermosektor „TE-KO Kostolac“: Proizvedeno više od 6,2 miliona MWh\nProizvodnja električne energije: Realizovan novembarski plan\nProizvodnja električne energije: Proizvedeno više od 4,5 miliona MWh\nProizvodnja električne energije za osam meseci: TE „Kostolac A“ iznad plana\nProizvodnja električne energije u „TE-KO Kostolac“: Isporučene 3,3 milijarde kWh\nTermoelektrane „Kostolac“ za pet meseci: Proizvodnja na nivou plana